ai4bharat/Pralekha huggingface dataset:
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਮਾਊਂਟੇਨ ਟੈਰੇਨ ਬਾਈਕਿੰਗ ਅਤੇ ਬਾਈਸਾਈਕਲ ਮੋਟੋਕ੍ਰੌਸ ਦੇ ਲਈ ਭਾਰਤ ਦਾ ਪਹਿਲਾ ਸਾਈ ਰਾਸ਼ਟਰੀ ਉਤਕ੍ਰਿਸ਼ਟਤਾ ਕੇਂਦਰ ਸ਼ਿਮਲਾ ਵਿੱਚ ਸਥਾਪਿਤ ਹੋਵੇਗਾ
ਕੇਂਦਰੀ ਯੁਵਾ ਮਾਮਲੇ ਅਤੇ ਖੇਡ ਮੰਤਰਾਲੇ ਤੇ ਹਿਮਾਚਲ ਪ੍ਰਦੇਸ਼ ਸਰਕਾਰ ਦੇ ਯੁਵਾ ਸੇਵਾ ਅਤੇ ਖੇਡ ਵਿਭਾਗ ਦੇ ਸਹਿਯੋਗ ਨਾਲ ਸ਼ਿਮਲਾ ਵਿੱਚ ਮਾਊਂਟੇਨ ਟੈਰੇਨ ਬਾਈਕਿੰਗ ਅਤੇ ਬਾਈਸਾਈਕਲ ਮੋਟੋਕ੍ਰੌਸ ਵਿੱਚ ਅਥਲੀਟਾਂ ਨੂੰ ਟ੍ਰੇਨਿੰਗ ਦੇਣ ਦੇ ਲਈ ਭਾਰਤ ਦੇ ਪਹਿਲੇ ਐੱਸਏਆਈ  ਰਾਸ਼ਟਰੀ ਉਤਕ੍ਰਿਸ਼ਟਤਾ ਕੇਂਦਰ ਐੱਨਸੀਓਈ  ਦੀ ਸਥਾਪਨਾ ਦੇ ਲਈ ਤਿਆਰ ਹੈ। ਭਾਰਤ ਦੇ ਸਾਈਕਲ ਚਾਲਕਾਂ ਨੂੰ ਵਿਸ਼ਵ ਪੱਧਰੀ ਟ੍ਰੇਨਿੰਗ ਸੁਵਿਧਾਵਾਂ ਦੇਣ ਦੇ ਲਈ ਐੱਨਸੀਓਈ  ਦੀ ਸਥਾਪਨਾ ਕੀਤੀ ਜਾ ਰਹੀ ਹੈ, ਤਾਕਿ ਉਹ ਐੱਮਟੀਬੀ ਅਤੇ ਬੀਐੱਮਐੱਕਸ ਨਾਲ ਜੁੜੇ 18 ਓਲੰਪਿਕ ਮੈਡਲਾਂ ਦੇ ਲਈ ਮੁਕਾਬਲਾ ਕਰ ਸਕਣ। ਸਮੁੰਦਰੀ ਤਟ ਤੋਂ 2000 ਮੀਟਰ ਦੀ ਉਚਾਈ ‘ਤੇ, ਦੁਨੀਆ ਵਿੱਚ ਸਭ ਤੋਂ ਜ਼ਿਆਦਾ ਉਚਾਈ ‘ਤੇ ਸਥਿਤ ਟ੍ਰੇਨਿੰਗ ਸੁਵਿਧਾਵਾਂ ਵਿੱਚੋਂ ਇੱਕ ਇਸ ਕੇਂਦਰ ਵਿੱਚ ਵਿਸ਼ਵ ਪੱਧਰੀ ਬੁਨਿਆਦੀ ਢਾਂਚਾ, ਇੱਕ ਅਤਿਆਧੁਨਿਕ ਸਪੋਰਟਸ ਸਾਇੰਸ ਹਾਈ ਪਰਫਾਰਮੈਂਸ ਸੈਂਟਰ, ਓਲੰਪਿਕ-ਪੱਧਰੀ ਟ੍ਰੈਕ ਅਤੇ ਅੰਤਰਰਾਸ਼ਟਰੀ ਪੱਧਰ ਦੇ ਕੋਚ ਹੋਣਗੇ ਜਿਸ ਨਾਲ ਇੱਥੇ ਭਾਰਤ ਦੇ ਬਿਹਤਰੀਨ ਸਾਈਕਲ ਚਾਲਕ ਅਤੇ ਸਥਾਨਕ ਖੇਡ ਪ੍ਰਤਿਭਾ ਟ੍ਰੇਨਿੰਗ ਲੈ ਸਕਣਗੇ। ਪਹਾੜੀ ਇਲਾਕਿਆਂ ਦੇ ਲਈ ਖੇਡਾਂ ਦੀ ਜ਼ਰੂਰਤ ਅਤੇ ਟ੍ਰੇਨਿੰਗ ਦੇ ਲਈ ਉਚਿਤ ਵਾਤਾਵਰਣ ਦੇ ਕਾਰਨ, ਸ਼ਿਮਲਾ ਐੱਨਸੀਓਈ ਦੇ ਲਈ ਇੱਕ ਪਸੰਦੀਦਾ ਵਿਕਲਪ ਦੇ ਰੂਪ ਵਿੱਚ ਉੱਭਰਿਆ ਹੈ।
ਇਸ ਸਾਈ ਐੱਨਸੀਓਈ ਦੀ ਸਥਾਪਨਾ ਦੇ ਨਾਲ, ਹਿਮਾਚਲ ਭਾਰਤ ਵਿੱਚ ਐੱਮਟੀਬੀ ਅਤੇ ਬੀਐੱਮਐਕਸ ਟ੍ਰੇਨਿੰਗ ਦਾ ਪਥਪ੍ਰਦਰਸ਼ਕ ਬਣ ਗਿਆ ਹੈ ਅਤੇ ਦੋ ਸਾਈਕਲਿੰਗ ਵਿਸ਼ਿਆਂ ਦੇ ਲਈ ਭਵਿੱਖ ਦੀਆਂ ਵਿਸ਼ਵ ਚੈਂਪੀਅਨਸਿਪਸ ਦੇ ਲਈ ਇੱਕ ਸੰਭਾਵਿਤ ਸਥਲ ਬਣ ਗਿਆ ਹੈ। ਓਲੰਪਿਕ ਪੱਧਰ ਦੀਆਂ ਤਿਆਰੀਆਂ ਦੇ ਲਈ ਲਗਭਗ 200 ਸਾਈਕਲ ਚਾਲਕਾਂ ਨੂੰ ਟ੍ਰੇਨਿੰਗ ਦੇਣ ਦੀ ਸਮਰੱਥਾ ਵਾਲੇ ਐੱਨਸੀਓਈ ਵਿੱਚ 1 ਐੱਕਸਸੀਓ ਓਲੰਪਿਕ ਪੱਧਰ ਟ੍ਰੈਕ, ਵਿਸ਼ੇਸ਼ ਸੁਵਿਧਾਵਾਂ ਦੇ ਨਾਲ 1 ਟ੍ਰੇਨਿੰਗ ਟ੍ਰੈਕ, 1 ਬੀਐੱਮਐਕਸ ਟ੍ਰੈਕ, 1 ਅਤਿਆਧੁਨਿਕ ਇਨਡੋਰ ਜਿਮਨੇਜ਼ੀਅਮ, ਵਰਚੁਅਲ ਟ੍ਰੇਨਰਾਂ ਦੇ ਨਾਲ ਇੱਕ ਇਨਡੋਰ ਸੈੱਟਅੱਪ, 100 ਅਥਲੀਟਾਂ, ਕੋਚਾਂ ਅਤੇ ਸਪੋਰਟ ਸਟਾਫ਼ ਦੇ ਲਈ ਹੋਸਟਲ ਦੀਆਂ ਸੁਵਿਧਾਵਾਂ ਵੀ ਹੋਣਗੀਆਂ।
ਇਸ ਦੇ ਇਲਾਵਾ ਇਨਡੋਰ ਰਿਕਵਰੀ ਪੂਲ, ਸਟ੍ਰੀਮ ਅਤੇ ਸੌਨਾ , ਸਟ੍ਰੈਂਥ ਅਤੇ ਕੰਡੀਸ਼ਨਿੰਗ ਹਾਲ, ਬਾਇਓਮੈੱਕ ਲੈਬ, ਫਿਜ਼ੀਓਥੈਰੇਪੀ, ਐਂਥ੍ਰੋਪੋਮੇਟ੍ਰੀ ਜਿਹੀਆਂ ਅਤਿਆਧੁਨਿਕ ਸੁਵਿਧਾਵਾਂ ਦੇ ਨਾਲ ਖੇਡ ਵਿਗਿਆਨ  ਦੇ ਲਈ ਇਹ ਇੱਕ ਹਾਈ ਪਰਫੌਰਮੈਂਸ ਸੈਂਟਰ ਹੋਵੇਗਾ। ਇੱਥੇ ਅਥਲੀਟਾਂ ਦੀ ਟ੍ਰੇਨਿੰਗ ਦੌਰਾਨ ਉਪਯੋਗ ਹੋਣ ਵਾਲੇ ਬ੍ਰੀਥ ਅਤੇ ਲੈਕਟਿਕ ਐਨਾਲਾਈਜ਼ਰਸ, ਹਾਰਟ ਰੇਟ ਮੌਨੀਟਰ, ਟ੍ਰੈਡਮਿਲ, ਬਾਈਸਾਈਕਲ ਐਰਗੋਮੀਟਰ ਜਿਹੇ ਮਹਿੰਗੇ ਉਪਕਰਣ ਵੀ ਉਪਲਬਧ ਹੋਣਗੇ।
23 ਮਾਰਚ, 2022 ਨੂੰ ਇੱਕ ਸਹਿਮਤੀ ਪੱਤਰ ‘ਤੇ ਦਸਤਖ਼ਤ ਦੇ ਨਾਲ ਇਸ ਵਿਸ਼ਵ ਪੱਧਰੀ ਸੁਵਿਧਾ ਨੂੰ ਸਥਾਪਿਤ ਕਰਨ ਦੇ ਲਈ ਕੇਂਦਰ ਅਤੇ ਰਾਜ ਦੇ ਦਰਮਿਆਨ ਸਹਿਯੋਗ ਨੂੰ ਰਸਮੀ ਰੂਪ ਦਿੱਤਾ ਗਿਆ।
ਰੇਲ ਮੰਤਰਾਲਾ
ਕੋਵਿਡ ਚੁਣੌਤੀਆਂ ਦੇ ਬਾਵਜੂਦ, 28 ਫਰਵਰੀ 2021 ਨੂੰ, ਭਾਰਤੀ ਰੇਲਵੇ ਨੇ ਪਿਛਲੇ ਸਾਲ ਦੀ ਇਸੇ ਮਿਆਦ ਦੇ ਮਾਲ ਭਾੜੇ ਦੀ ਲੋਡਿੰਗ ਨੂੰ ਪਛਾੜ ਦਿੱਤਾ
28 ਫਰਵਰੀ 2021 ਤੱਕ, ਇਸ ਸਾਲ ਲਈ ਭਾਰਤੀ ਰੇਲਵੇ ਦੀ ਸਮੁੱਚੀ ਫ੍ਰੇਟ ਲੋਡਿੰਗ 1102.17 ਮਿਲੀਅਨ ਟਨ ਸੀ ਜੋ ਪਿਛਲੇ ਸਾਲ ਦੇ ਇਸੇ ਸਮੇਂ ਦੀ  ਸਮੁੱਚੀ ਫ੍ਰੇਟ ਲੋਡਿੰਗ ਨਾਲੋਂ ਵਧੇਰੇ ਹੈ
ਮਹੀਨਾ ਦਰ ਮਹੀਨਾ ਅਧਾਰ ‘ਤੇ, ਜਿਵੇਂ ਕਿ 28 ਫਰਵਰੀ ਨੂੰ, ਫਰਵਰੀ 2021 ਦੇ ਮਹੀਨੇ ਵਿੱਚ ਲੋਡਿੰਗ 112.25 ਮਿਲੀਅਨ ਟਨ ਸੀ, ਜੋ ਪਿਛਲੇ ਸਾਲ 28 ਫਰਵਰੀ ਨਾਲੋਂ ਤਕਰੀਬਨ 10% ਵੱਧ ਹੈ
28 ਫਰਵਰੀ ਤੱਕ ਦਾ ਮਾਲੀਆ ਮਹੀਨਾ ਦਰ ਮਹੀਨਾ ਦੇ ਅਧਾਰ ‘ਤੇ ਤਕਰੀਬਨ 8% ਅਤੇ ਸੰਚਿਤ ਅਧਾਰ ‘ਤੇ 1% ਵੱਧ ਰਿਹਾ
ਭਾਰਤੀ ਰੇਲਵੇ ਦੁਆਰਾ ਫਰਵਰੀ 2021 ਦੇ ਮਹੀਨੇ ਵਿੱਚ ਲੋਡਿੰਗ, ਕਮਾਈ ਅਤੇ ਗਤੀ ਦੇ ਮਾਮਲੇ ਵਿੱਚ ਫ੍ਰੇਟ ਅੰਕੜਿਆਂ ਦੀ ਉੱਚੀ ਦਰ ਕਾਇਮ ਰੱਖੀ ਗਈ
ਕੋਵਿਡ ਦੀਆਂ ਚੁਣੌਤੀਆਂ ਦੇ ਬਾਵਜੂਦ 28 ਫਰਵਰੀ 2021 ਨੂੰ, ਭਾਰਤੀ ਰੇਲਵੇ ਨੇ ਪਿਛਲੇ ਸਾਲ ਇਸੇ ਸਮੇਂ ਦੇ ਮਾਲਭਾੜੇ ਦੀ ਲੋਡਿੰਗ ਨੂੰ ਪਛਾੜ ਦਿੱਤਾ।
2021 ਫਰਵਰੀ ਦੇ ਮਹੀਨੇ ਵਿੱਚ, ਭਾਰਤੀ ਰੇਲਵੇ ਦੁਆਰਾ ਲੋਡਿੰਗ, ਕਮਾਈ ਅਤੇ ਗਤੀ ਦੇ ਮਾਮਲੇ ਵਿੱਚ ਉੱਚ ਅੰਕੜੇ ਕਾਇਮ ਰੱਖਣਾ ਜਾਰੀ ਰੱਖਿਆ ਗਿਆ। ਕੱਲ੍ਹ ਦੀ ਲੋਡਿੰਗ 5 ਮਿਲੀਅਨ ਟਨ ਨੂੰ ਪਾਰ ਕਰ ਗਈ।
28 ਫਰਵਰੀ 2021 ਨੂੰ, ਇਸ ਸਾਲ ਲਈ ਭਾਰਤੀ ਰੇਲਵੇ ਦੀ ਸਮੁੱਚੀ ਫ੍ਰੇਟ ਲੋਡਿੰਗ 1102.17 ਮਿਲੀਅਨ ਟਨ ਸੀ ਜੋ ਪਿਛਲੇ ਸਾਲ ਦੇ ਇਸੇ ਸਮੇਂ  ਦੇ ਮੁਕਾਬਲੇ ਵੱਧ ਹੈ।
ਮਹੀਨਾ ਦਰ ਮਹੀਨਾ ਦੇ ਹਿਸਾਬ ਨਾਲ, 28 ਫਰਵਰੀ, 2021 ਤੱਕ, ਭਾਰਤੀ ਰੇਲਵੇ ਦੀ ਲੋਡਿੰਗ 112.25 ਮਿਲੀਅਨ ਟਨ ਸੀ, ਜੋ ਪਿਛਲੇ ਸਾਲ 28 ਫਰਵਰੀ ਨੂੰ  ਲੋਡਿੰਗ ਦੇ ਮੁਕਾਬਲੇ ਤਕਰੀਬਨ 10% ਵੱਧ ਹੈ।
ਹਰ ਦਿਨ ਦੇ ਆਧਾਰ ‘ਤੇ, 28 ਫਰਵਰੀ, 2021 ਨੂੰ, ਭਾਰਤੀ ਰੇਲਵੇ ਦੀ ਫ੍ਰੇਟ ਲੋਡਿੰਗ 5.23 ਮਿਲੀਅਨ ਟਨ ਸੀ, ਜੋ ਕਿ ਪਿਛਲੇ ਸਾਲ ਦੇ ਇਸੇ ਸਮੇਂ  ਦੀ ਲੋਡਿੰਗ ਨਾਲੋਂ 36% ਵੱਧ ਹੈ।
ਫਰਵਰੀ 2021 ਦੇ ਮਹੀਨੇ ਵਿੱਚ ਫਰੇਟ ਟ੍ਰੇਨਾਂ ਦੀ ਔਸਤ ਗਤੀ 46.09 ਕਿਲੋਮੀਟਰ ਪ੍ਰਤੀ ਘੰਟਾ ਸੀ ਜੋ ਪਿਛਲੇ ਸਾਲ ਦੇ ਇਸੇ ਮਹੀਨੇ  ਨਾਲੋਂ ਦੁੱਗਣੀ ਹੈ। 28 ਫਰਵਰੀ ਨੂੰ, ਫਰੇਟ ਟ੍ਰੇਨਾਂ ਦੀ ਔਸਤ ਗਤੀ 47.51 ਕਿਲੋਮੀਟਰ ਪ੍ਰਤੀ ਘੰਟਾ ਸੀ ਜੋ ਕਿ ਪਿਛਲੇ ਸਾਲ 23.17 ਕਿਲੋਮੀਟਰ ਪ੍ਰਤੀ ਘੰਟਾ ਦੇ ਮੁਕਾਬਲੇ ਦੁਗਣੀ ਤੋਂ ਵੀ ਜ਼ਿਆਦਾ ਹੈ।
2021 ਫਰਵਰੀ ਦੇ ਮਹੀਨੇ ਵਿੱਚ, ਭਾਰਤੀ ਰੇਲਵੇ ਨੇ ਫਰੇਟ ਲੋਡਿੰਗ ਤੋਂ 11096.89 ਕਰੋੜ ਰੁਪਏ ਦੀ ਕਮਾਈ ਕੀਤੀ ਜੋ ਪਿਛਲੇ ਸਾਲ ਦੀ ਇਸੇ ਮਿਆਦ  ਦੀ ਤੁਲਨਾ ਵਿੱਚ 7.7% ਵੱਧ ਹੈ। 28 ਫਰਵਰੀ 2021 ਨੂੰ ਭਾਰਤੀ ਰੇਲਵੇ ਨੇ ਫ੍ਰੇਟ ਲੋਡਿੰਗ ਤੋਂ 509.44 ਕਰੋੜ ਰੁਪਏ ਦੀ ਕਮਾਈ ਕੀਤੀ ਜੋ ਪਿਛਲੇ ਸਾਲ ਉਸੇ ਦਿਨ  ਦੀ ਕਮਾਈ ਦੇ ਮੁਕਾਬਲੇ 34% ਵਧੇਰੇ ਹੈ।
ਇਹ ਵਰਣਨ ਯੋਗ ਹੈ ਕਿ ਫ੍ਰੇਟ ਦੀ ਢੋਆ-ਢੁੱਆਈ ਨੂੰ ਬਹੁਤ ਹੀ ਆਕਰਸ਼ਕ ਬਣਾਉਣ ਲਈ ਭਾਰਤੀ ਰੇਲਵੇ ਦੁਆਰਾ ਬਹੁਤ ਸਾਰੀਆਂ ਰਿਆਇਤਾਂ / ਛੋਟਾਂ ਵੀ ਦਿੱਤੀਆਂ ਜਾ ਰਹੀਆਂ ਹਨ। ਜ਼ੋਨਾਂ ਅਤੇ ਡਿਵੀਜ਼ਨਾਂ ਵਿੱਚ ਵਪਾਰਕ ਵਿਕਾਸ ਇਕਾਈਆਂ ਦਾ ਜ਼ਬਰਦਸਤ ਉਭਾਰ, ਉਦਯੋਗਾਂ ਅਤੇ ਲੌਜਿਸਟਿਕਸ ਸਰਵਿਸ ਪ੍ਰੋਵਾਈਡਰਾਂ ਨਾਲ ਨਿਰੰਤਰ ਗੱਲਬਾਤ, ਤੇਜ਼ ਗਤੀ ਆਦਿ ਰੇਲਵੇ ਦੇ ਫ੍ਰੇਟ ਦੇ ਕਾਰੋਬਾਰ ਦੇ ਮਜ਼ਬੂਤ ਵਿਕਾਸ ਵਿੱਚ ਵਾਧਾ ਕਰ ਰਹੀਆਂ ਹਨ।
ਇਹ ਨੋਟ ਕੀਤਾ ਜਾ ਸਕਦਾ ਹੈ ਕਿ ਕੋਵਿਡ 19 ਦੀ ਵਰਤੋਂ ਭਾਰਤੀ ਰੇਲਵੇ ਦੁਆਰਾ ਸਰਵਪੱਖੀ ਦਕਸ਼ਤਾ ਅਤੇ ਪ੍ਰਦਰਸ਼ਨ ਨੂੰ ਬਿਹਤਰ ਬਣਾਉਣ ਦੇ ਅਵਸਰ ਵਜੋਂ ਕੀਤੀ ਗਈ ਹੈ।
ਅੰਕੜੇ ਅਤੇ ਪ੍ਰੋਗਰਾਮ ਲਾਗੂ ਮੰਤਰਾਲਾ
ਵਿਸ਼ਾ: ਸਥਿਰ ਵਿਕਾਸ ਟੀਚੇ  -2: ਭੁੱਖਮਰੀ ਨੂੰ ਖਤਮ ਕਰਨਾ, ਖੁਰਾਕ ਸੁਰੱਖਿਆ ਹਾਸਲ ਕਰਨਾ ਅਤੇ ਪੋਸ਼ਣ ਵਿੱਚ ਸੁਧਾਰ ਅਤੇ ਸਥਿਰ ਖੇਤੀਬਾੜੀ ਨੂੰ ਵਧਾਵਾ ਦੇਣਾ
ਸਰਕਾਰ ਰੋਜ਼ਾਨਾ ਜੀਵਨ ਵਿੱਚ ਅੰਕੜਿਆਂ ਦੇ ਮਹੱਤਵ ਨੂੰ ਮੰਨਦੇ ਹੋਏ ਅਤੇ ਇਸਦੀ ਵਰਤੋਂ ਨੂੰ ਪ੍ਰਸਿੱਧ ਬਣਾਉਣ ਦੇ ਲਈ ਭਾਰਤ ਸਰਕਾਰ 29 ਜੂਨ ਨੂੰ ਮਹਾਨ ਸਵਰਗਵਾਸੀ ਅੰਕੜਾ ਵਿਗਿਆਨੀ ਪ੍ਰੋਫੈਸਰ ਪੀ. ਸੀ. ਮਹਾਲਨੋਬਿਸ ਦੀ ਜਯੰਤੀ ਨੂੰ ਅੰਕੜਾ ਦਿਵਸ ਦੇ ਰੂਪ ਵਿੱਚ ਮਨਾਉਂਦੀ ਹੈ।
ਮੌਜੂਦਾ ਕੋਵਿਡ-19 ਮਹਾਮਾਰੀ ਦੇ ਕਾਰਨ ਅੰਕੜਾ ਅਟੇ ਪ੍ਰੋਗਰਾਮ ਲਾਗੂ ਕਰਨ ਮੰਤਰਾਲੇ ਨੇ ਅੰਕੜਾ ਦਿਵਸ, 2021 ਨੂੰ ਵੀਡਿਓ ਕਾਨਫ਼ਰੰਸਿੰਗ ਦੇ ਮਾਧਿਅਮ ਨਾਲ ਵਰਚੁਅਲ ਮੋਡ ਵਿੱਚ ਮਨਾਇਆ ਹੈ। ਇਸ ਪ੍ਰੋਗਰਾਮ ਨੂੰ ਮੰਤਰਾਲੇ ਨੇ ਵੱਖ-ਵੱਖ ਸ਼ੋਸ਼ਲ ਮੀਡੀਆ ਪਲੇਟਫਾਰਮਾਂ ਦੇ ਮਾਧਿਅਮ ਨਾਲ ਲਾਈਵ ਸਟਰੀਮ ਵੀ ਕੀਤਾ। ਅੰਕੜਾ ਦਿਵਸ, 2021 ਦੇ ਲਈ ਚਿੰਨ੍ਹਤ ਵਿਸ਼ਾ ਸਥਿਰ ਵਿਕਾਸ ਟੀਚੇ  -2:  ਹੈ।
ਇਸ ਮੌਕੇ ’ਤੇ ਅੰਕੜਾ ਅਟੇ ਪ੍ਰੋਗਰਾਮ ਲਾਗੂ ਕਰਨ ਰਾਜ ਮੰਤਰੀ  ਅਟੇ ਯੋਜਨਾ ਮੰਤਰਾਲੇ ਦੇ ਰਾਜ ਮੰਤਰੀ ਰਾਓ ਇੰਦਰਜੀਤ ਸਿੰਘ ਨੇ ਪ੍ਰੋਗਰਾਮ ਦੇ ਮੁੱਖ ਮਹਿਮਾਨ ਦੇ ਰੂਪ ਵਿੱਚ ਭਾਗੀਦਾਰਾਂ ਨੂੰ ਵਰਚੁਅਲ ਮੋਡ ਦੇ ਮਾਧਿਅਮ ਨਾਲ ਸੰਬੋਧਿਤ ਕੀਤਾ। ਰਾਸ਼ਟਰੀ ਅੰਕੜਾ ਕਮਿਸ਼ਨ  ਦੇ ਚੇਅਰਮੈਨ ਪ੍ਰੋ. ਵਿਮਲ ਕੁਮਾਰ ਰਾਏ, ਮੁੱਖ ਅੰਕੜਾ ਵਿਗਿਆਨੀ ਅਤੇ ਅੰਕੜਾ ਅਤੇ ਪ੍ਰੋਗਰਾਮ ਲਾਗੂ ਕਰਨ ਮੰਤਰਾਲੇ ਦੇ ਸਕੱਤਰ ਡਾ. ਜੀ ਪੀ ਸਾਮੰਤਾ, ਭਾਰਤੀ ਅੰਕੜਾ ਸੰਸਥਾਨ ਦੇ ਡਾਇਰੈਕਟਰ ਪ੍ਰੋ. ਸੰਘਮਿੱਤਰਾ ਬੰਦੋਪਾਧਿਆ ਨੇ ਪ੍ਰੋਗਰਾਮ ਵਿੱਚ ਮੌਜੂਦ ਲੋਕਾਂ ਨੂੰ ਸੰਬੋਧਿਤ ਕੀਤਾ। ਇਸ ਮੌਕੇ ’ਤੇ ਸੰਯੁਕਤ ਰਾਸ਼ਟਰ ਖੁਰਾਕ ਅਤੇ ਖੇਤੀਬਾੜੀ ਸੰਗਠਨ ਦੇ ਅੰਕੜਾ ਵਿਗਿਆਨੀ ਸ਼੍ਰੀ ਪਿਏਤ੍ਰੋ ਜੇਨਾਰੀ, ਸੰਯੁਕਤ ਰਾਸ਼ਟਰ ਦੀ ਰੈਜ਼ੀਡੈਂਟ ਕੋਆਰਡੀਨੇਟਰ ਸ਼੍ਰੀਮਤੀ ਰੇਨਾਟਾ ਲੋਕ-ਡੇਸਾਲਿਅਨ ਨੇ ਵੀ ਆਪਣੇ ਸੁਨੇਹੇ ਭੇਜੇ।
ਪ੍ਰੋਗਰਾਮ ਦੇ ਦੌਰਾਨ ਮੰਤਰਾਲੇ ਦੁਆਰਾ ਸਥਾਪਤ ਰਾਸ਼ਟਰੀ ਪੁਰਸਕਾਰਾਂ ਦੇ ਜੇਤੂਆਂ ਦਾ ਐਲਾਨ ਕੀਤਾ ਗਿਆ ਅਤੇ ਉਨ੍ਹਾਂ ਨੂੰ ਵਰਚੁਅਲ ਰੂਪ ਵਿੱਚ ਸਨਮਾਨਤ ਕੀਤਾ ਗਿਆ। ਰਾਸ਼ਟਰੀ ਅੰਕੜਾ ਕਮਿਸ਼ਨ ਦੇ ਸਾਬਕਾ ਚੇਅਰਮੈਨ ਡਾ. ਆਰ.ਡੀ. ਬਰਮਨ ਨੂੰ ਲਾਈਫਟਾਈਮ ਅਚੀਵਮੈਂਟ  ਦੇ ਲਈ ਸ਼ਾਸ਼ਕੀ ਅੰਕੜਾ -2021 ਪ੍ਰੋਫੈਸਰ ਪੀ.ਸੀ. ਮਹਾਲਨੋਬਿਸ ਰਾਸ਼ਟਰੀ ਪੁਰਸਕਾਰ ਦਿੱਤਾ ਗਿਆ। 45 ਸਾਲ ਤੋਂ ਜ਼ਿਆਦਾ ਉਮਰ ਦੇ ਸੇਵਾ ਕਰ ਰਹੇ ਸ਼ਾਸ਼ਕੀ ਅੰਕੜਾ ਸ਼੍ਰੇਣੀ ਵਿੱਚ ਸ਼ਾਸ਼ਕੀ ਅੰਕੜਾ -2021 ਪ੍ਰੋਫੈਸਰ ਪੀ. ਸੀ. ਮਹਾਲਾਨੋਬਿਸ ਰਾਸ਼ਟਰੀ ਪੁਰਸਕਾਰ ਚੇਨੱਈ ਦੇ ਗਣਿਤ ਵਿਗਿਆਨ ਸੰਸਥਾਨ ਦੇ ਪ੍ਰੋਫੈਸਰ ਡਾ. ਸੀਤਾਭਰਾ ਸਿਨਹਾ ਨੂੰ ਦਿੱਤਾ ਗਿਆ। ਨੌਜਵਾਨ ਅੰਕੜਾ ਵਿਗਿਆਨੀਆਂ ਦੇ ਲਈ ਪ੍ਰੋਫੈਸਰ ਸੀ. ਆਰ. ਰਾਓ ਰਾਸ਼ਟਰੀ ਪੁਰਸਕਾਰ ਅੰਕੜਾ – 2021 ਭਾਰਤੀ ਅੰਕੜਾ ਸੰਸਥਾਨ, ਕੋਲਕਾਤਾ ਦੇ ਐਸੋਸੀਏਟ ਪ੍ਰੋਫੈਸਰ ਡਾ. ਕਿਰਣਮਯ ਦਾਸ ਨੂੰ ਦਿੱਤਾ ਗਿਆ। ਪ੍ਰੋਗਰਾਮ ਵਿੱਚ ਇਨ੍ਹਾਂ ਰਾਸ਼ਟਰੀ ਪੁਰਸਕਾਰਾਂ ਦੇ ਜੇਤੂਆਂ ਨੇ ਵੀ ਆਪਣੇ ਵਿਚਾਰ ਰੱਖੇ। ਸਰਬ ਭਾਰਤੀ ਪੱਧਰ ’ਤੇ ਮੰਤਰਾਲੇ ਦੁਆਰਾ ਆਯੋਜਿਤ ਅੰਕੜੇ ਨਾਲ ਸੰਬੰਧਤ ਵਿਸ਼ੇ ’ਤੇ ਪੋਸਟ ਗ੍ਰੈਜੂਏਟ ਵਿਦਿਆਰਥੀਆਂ ਦੇ ਲਈ ‘ਆਨ ਦਾ ਸਪਾਟ ਲੇਖ ਲਿਖਣ ਪ੍ਰਤੀਯੋਗਤਾ’ ਦੇ ਜੇਤੂਆਂ ਨੂੰ ਵੀ ਪ੍ਰੋਗਰਾਮ ਵਿੱਚ ਵਰਚੁਅਲ ਰੂਪ ਵਿੱਚ ਸਨਮਾਨਿਤ ਕੀਤਾ ਗਿਆ।
ਮੰਤਰਾਲੇ ਦੁਆਰਾ ਅੰਕੜਾ ਦਿਵਸ ਦੇ ਵਿਸ਼ੇ ’ਤੇ ਸੰਖੇਪ ਪੇਸ਼ਕਾਰੀ ਵੀ ਦਿੱਤੀ ਗਈ। ਇਸ ਤੋਂ ਇਲਾਵਾ, ਆਜ਼ਾਦੀ ਦਾ ਅੰਮ੍ਰਿਤਾ ਮਹੋਤਸਵ ਸਮਾਗਮ ਦੇ ਭਾਗ ਦੇ ਰੂਪ ਵਿੱਚ ਮੰਤਰਾਲੇ ਨੇ ਸਥਿਰ ਵਿਕਾਸ ਟੀਚੇ  - ਨੈਸ਼ਨਲ ਇੰਡੀਕੇਟਰ ਫ਼ਰੇਮਵਰਕ - ਸੰਸਕਰਣ 3.1, ਐੱਨਆਈਐੱਫ਼ ਪ੍ਰਗਤੀ ਰਿਪੋਰਟ 2021 ਅਤੇ ਐੱਸਡੀਜੀ ਦੀ ਐੱਨਆਈਐੱਫ਼ ਪ੍ਰਗਤੀ ਰਿਪੋਰਟ 2021  ’ਤੇ ਡੇਟਾ ਸਨੈਪ ਸ਼ਾਟ ਵੀ ਜਾਰੀ ਕੀਤਾ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪਰਮ ਪਾਵਨ ਮੋਰਾਨ ਮਾਰ ਬੇਸੇਲਿਓਸ ਮਾਰਥੋਮਾ ਪਾਓਲੋਸ ਦੂਸਰੇ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਇੰਡੀਅਨ ਔਰਥੋਡੌਕਸ ਚਰਚ ਦੇ ਸਰਬਉੱਚ ਪ੍ਰਮੁੱਖ ਪਰਮ ਪਾਵਨ ਮੋਰਾਨ ਮਾਰ ਬੇਸੇਲਿਓਸ ਮਾਰਥੋਮਾ ਪਾਓਲੋਸ ਦੂਸਰੇ ਦੇ ਅਕਾਲ ਚਲਾਣੇ ‘ਤੇ ਗਹਿਰਾ ਦੁਖ ਪ੍ਰਗਟ ਕੀਤਾ ਹੈ ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, “ਮੈਂ ਇੰਡੀਅਨ ਔਰਥੋਡੌਕਸ ਚਰਚ ਦੇ ਸਰਬਉਚ ਪ੍ਰਮੁੱਖ ਪਰਮ ਪਾਵਨ ਮੋਰਾਨ ਮਾਰ ਬੇਸੇਲਿਓਸ ਮਾਰਥੋਮਾ ਪਾਓਲੋਸ ਦੂਸਰੇ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਉਹ ਆਪਣੇ ਪਿੱਛੇ ਸੇਵਾ, ਪਰਮਾਰਥ ਅਤੇ ਦਇਆ ਦੀ ਸਮ੍ਰਿੱਧ ਵਿਰਾਸਤ ਛੱਡ ਗਏ ਹਨ। ਦੁਖ ਦੀ ਇਸ ਘੜੀ ਵਿੱਚ ਮੈਂ ਔਰਥੋਡੌਕਸ ਚਰਚ ਦੇ ਮੈਬਰਾਂ ਦੇ ਨਾਲ ਹਾਂ। ਉਨ੍ਹਾਂ ਦੀ ਆਤਮਾ ਨੂੰ ਸ਼ਾਂਤੀ ਮਿਲੇ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸੀਆਰਪੀਐੱਫ ਕਰਮੀਆਂ ਨੂੰ ਉਨ੍ਹਾਂ ਦੇ ਸਥਾਪਨਾ ਦਿਵਸ ‘ਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕੇਂਦਰੀ ਰਿਜ਼ਰਵ ਪੁਲਿਸ ਬਲ  ਕਰਮੀਆਂ ਨੂੰ ਉਨ੍ਹਾਂ ਦੇ ਸਥਾਪਨਾ ਦਿਵਸ ‘ਤੇ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ, “ਸੀਆਰਪੀਐੱਫ ਦੇ ਸਥਾਪਨਾ ਦਿਵਸ ‘ਤੇ ਸਾਰੇ ਸਾਹਸੀ ਸੀਆਰਪੀਐੱਫ  ਕਰਮੀਆਂ ਅਤੇ ਉਨ੍ਹਾਂ ਦੇ ਪਰਿਵਾਰਾਂ ਨੂੰ ਵਧਾਈਆਂ। ਸੀਆਰਪੀਐੱਫ ਨੂੰ ਆਪਣੀ ਵੀਰਤਾ ਅਤੇ ਡਿਊਟੀ ਪ੍ਰਤੀ ਸਮਰਪਣ ਦੇ ਲਈ ਜਾਣਿਆ ਜਾਂਦਾ ਹੈ। ਭਾਰਤ ਦੇ ਸੁਰੱਖਿਆ ਤੰਤਰ ਵਿੱਚ ਇਸ ਦੀ ਪ੍ਰਮੁੱਖ ਭੂਮਿਕਾ ਹੈ। ਰਾਸ਼ਟਰੀ ਅਖੰਡਤਾ ਨੂੰ ਵਧਾਉਣ ਵਿੱਚ ਉਨ੍ਹਾਂ ਦਾ ਯੋਗਦਾਨ ਸ਼ਲਾਘਾਯੋਗ ਹੈ।”
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਉੱਤਰਾਖੰਡ ਜਿਹੇ ਹਿਮਾਲਯਨ ਰਾਜ ਐਰੋਮੈਟਿਕ ਸਟਾਰਟ-ਅਪਸ ਦੇ ਵੱਡੇ ਸਰੋਤ ਹੋ ਸਕਦੇ ਹਨ: ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ
ਸੀਐੱਸਆਈਆਰ ਉਤਪਾਦ ਵਿਕਾਸ ਤੋਂ ਲੈ ਕੇ ਮਾਰਕੀਟਿੰਗ ਤੱਕ ਵਿਆਪਕ ਸਹਿਯੋਗ ਪ੍ਰਦਾਨ ਕਰ ਰਿਹਾ ਹੈ: ਡਾ. ਜਿਤੇਂਦਰ ਸਿੰਘ
ਉੱਤਰਾਖੰਡ ਸਮੇਤ ਹਿਮਾਲਯਨ ਰਾਜ ਐਰੋਮੈਟਿਕ ਸਟਾਰਟ-ਅਪਸ ਦਾ ਸਰੋਤ ਹੋ ਸਕਦੇ ਹਨ। ਹਿਮਾਲਯਨ ਰਾਜਾਂ ਦੀ ਭੁਗੌਲਿਕ ਅਤੇ ਜਲਵਾਯੁ ਸੰਬੰਧੀ ਪਰਿਸਥਿਤੀਆਂ ਔਸ਼ਧੀ ਅਤੇ ਐਰੋਮੈਟਿਕ  ਪੌਧਿਆਂ ਦੀ ਖੇਤੀ ਦੇ ਲਈ ਅਨੁਕੂਲ ਹਨ। ਇਨ੍ਹਾਂ ਨੂੰ ਖੇਤੀਬਾੜੀ-ਤਕਨੀਕ ਉਦਮਾਂ ਦੇ ਰੂਪ ਵਿੱਚ ਵਿਕਸਿਤ ਕੀਤਾ ਜਾ ਸਕਦਾ ਹੈ। ਮੌਜੂਦਾ ਕੋਰੋਨਾ ਮਹਾਮਾਰੀ ਦੇ ਕਾਰਨ ਔਸ਼ਧੀ ਪੌਧਿਆਂ ਵਿੱਚ ਹਾਲੀਆ ਰੁਚੀ ਨੂੰ ਦੇਖਦੇ ਹੋਏ ਇਹ ਖਾਸ ਤੌਰ ‘ਤੇ ਪ੍ਰਾਸੰਗਿਕ ਹੈ।
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਅੱਜ ਸਿਵਿਲ ਸੋਸਾਇਟੀ ਸੰਗਠਨਾਂ ਦੇ ਨਾਲ ਗੱਲਬਾਤ ਦੌਰਾਨ ਇਹ ਗੱਲ ਕਹੀ।
ਕੇਂਦਰੀ ਵਿਗਿਆਨ ਅਤੇ ਟੈਕਨੋਲੋਜੀ ਤੇ ਪ੍ਰਿਥਵੀ ਵਿਗਿਆਨ ਰਾਜ ਮੰਤਰੀ  ਅਤੇ ਪ੍ਰਧਾਨ ਮੰਤਰੀ ਦਫਤਰ ਤੇ ਪਰਸੋਨਲ, ਲੋਕ ਸ਼ਿਕਾਇਤਾਂ ਅਤੇ ਪੈਨਸ਼ਨਾਂ, ਪ੍ਰਮਾਣੂ ਊਰਜਾ ਅਤੇ ਪੁਲਾੜ ਰਾਜ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਗੈਰ-ਸਰਕਾਰੀ ਸੰਗਠਨਾਂ ਦੇ ਨਾਲ ਇਹ ਗੱਲਬਾਤ ਕੇਂਦਰ ਸਰਕਾਰ ਦੇ ਇੱਕ ਆਉਟਰੀਚ ਪ੍ਰੋਗਰਾਮ ਦਾ ਹਿੱਸਾ ਹੈ ਜੋ ਸਮਾਜ ਸੇਵਾ ਵਿੱਚ ਸ਼ਾਮਲ ਲੋਕਾਂ ਦੇ ਨਾਲ ਗੱਲਬਾਤ ਕਰਨ ਦੇ ਲਈ ਹੈ। ਉਨ੍ਹਾਂ ਨੇ ਕਿਹਾ ਕਿ ਇਹ ਵਾਰਤਾ ਸਰਕਾਰ ਦੇ ਲਈ ਬਹੁਮੁੱਲੀ ਪ੍ਰਤੀਕਿਰਿਆ ਅਤੇ ਸੁਝਾਅ ਪ੍ਰਦਾਨ ਕਰਦੀ ਹੈ।
ਕੇਂਦਰੀ ਮੰਤਰੀ ਨੇ ਸੰਗਠਨਾਂ ਦੁਆਰਾ ਕੀਤੇ ਜਾ ਰਹੇ ਕਾਰਜਾਂ ਦੀ ਸ਼ਲਾਘਾ ਕੀਤੀ ਅਤੇ ਕਿਹਾ ਕਿ ਉਹ ਸਾਡੇ ਦੇਸ਼ ਦੇ ਕੋਨੇ-ਕੋਨੇ ਵਿੱਚ ਲੋਕਾਂ ਤੱਕ ਪਹੁੰਚਣ ਅਤੇ ਉਨ੍ਹਾਂ ਨੂੰ ਪ੍ਰਭਾਵਿਤ ਕਰਨ ਦਾ ਅਵਸਰ ਪ੍ਰਦਾਨ ਕਰਦੇ ਹਨ। ਐਰੋਮੈਟਿਕ ਪੌਧਿਆਂ ਦੇ ਲਈ ਉੱਤਰਾਖੰਡ ਦੀ ਅਨੁਕੂਲ ਜਲਵਾਯੂ ਬਾਰੇ ਮੰਤਰੀ ਨੇ ਕਿਹਾ ਕਿ ਕੇਂਦਰ ਸਰਕਾਰ ਨੇ ‘ਅਰੋਮਾ ਮਿਸ਼ਨ’ ਸ਼ੁਰੂ ਕੀਤਾ ਹੈ।
ਕੇਂਦਰੀ ਮੰਤਰੀ ਡਾ.ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਸੀਐੱਸਆਈਆਰ ਉਤਪਾਦ ਵਿਕਾਸ ਤੋਂ ਲੈਕੇ ਮਾਰਕੀਟਿੰਗ ਤੱਕ ਵਿਆਪਕ ਸਹਿਯੋਗ ਪ੍ਰਦਾਨ ਕਰ ਰਿਹਾ ਹੈ। ਉਨ੍ਹਾਂ ਨੇ ਇਹ ਵੀ ਕਿਹਾ ਕਿ ਸਾਡੇ ਨੌਜਵਾਨਾਂ ਨੇ ਪਿਛਲੇ 8 ਵਰ੍ਹਿਆਂ ਵਿੱਚ ਦੇਸ਼ ਨੂੰ ਸਟਾਰਟ-ਅਪ ਦਾ ਕੇਂਦਰ ਬਣਾ ਦਿੱਤਾ ਹੈ, ਲੇਕਿਨ ਸਾਨੂੰ ਆਈਟੀ-ਸਮਰੱਥ ਸੇਵਾ ਖੇਤਰ ਤੋਂ ਪਰੇ ਆਪਣੇ ਵਿਜ਼ਨ ਦਾ ਵਿਸਤਾਰ ਕਰਨ ਅਤੇ ਆਪਣੀ ਸਮਰੱਥਾ ਦਾ ਉਪਯੋਗ ਕਰਨ ਦੇ ਲਈ ਖੇਤੀਬਾੜੀ-ਤਕਨੀਕ ਖੇਤਰ ਨੂੰ ਦੇਖਣ ਦੀ ਜ਼ਰੂਰਤ ਹੈ।
ਕੇਂਦਰੀ ਮੰਤਰੀ ਨੇ ਇਹ ਵੀ ਹਿਮਾਇਤ ਕੀਤੀ ਕਿ ਸਿਹਤ ਖੇਤਰ ਵਿੱਚ ਕੰਮ ਕਰਨ ਵਾਲੇ ਗੈਰ –ਸਰਕਾਰੀ ਸੰਗਠਨ ਟੈਲੀਮੈਡੀਸਨ ‘ਤੇ ਸੰਭਾਵਨਾਵਾਂ ਦੀ ਹੋਰ ਖੋਜ ਕਰਨ। ਉਨ੍ਹਾਂ ਨੇ ਕਿਹਾ ਕਿ ਉੱਤਰਾਖੰਡ ਜਿਹੇ ਪਹਾੜੀ ਰਾਜ ਵਿੱਚ ਅਜਿਹੇ ‘ਡਾਕਟਰ-ਔਨ-ਵ੍ਹੀਲ’ ਨਾ ਸਿਰਫ ਨਿਵਾਰਣ ਜਾਂਚ ਪ੍ਰਦਾਨ ਕਰ ਸਕਦੇ ਹਨ ਬਲਿਕ ਇੱਕ ਘੰਟੇ ਦੇ ਅੰਦਰ ਮਾਹਿਰ ਸਲਾਹ-ਮਸ਼ਵਰਾ ਵੀ ਪ੍ਰਦਾਨ ਕਰ ਸਕਦੇ ਹਨ।
ਡਾ. ਜਿਤੇਂਦਰ ਸਿੰਘ ਨੇ ਬਾਅਦ ਵਿੱਚ ਇੱਕ ਪ੍ਰੈੱਸ ਕਾਨਫਰੰਸ ਨੂੰ ਸੰਬੋਧਿਤ ਕੀਤਾ ਜਿੱਥੇ ਉਨ੍ਹਾਂ ਨੇ ਕਿਹਾ ਕਿ ਪਿਛਲੇ 8 ਵਰ੍ਹਿਆਂ ਨੇ ਦੇਸ਼ ਦੇ ਜਨਮਾਨਸ ਵਿੱਚ ਨਵੀਂ ਆਸ਼ਾ ਜਗਾਈ ਹੈ। ਉਨ੍ਹਾਂ ਨੇ ਕਿਹਾ ਕਿ ਹੁਣ ਤੱਕ ਉਪੇਕਸ਼ਿਤ ਉੱਤਰ-ਪੂਰਬੀ ਭਾਰਤ ਵਿੱਚ ਵੱਡੇ ਪੈਮਾਨੇ ‘ਤੇ ਬੁਨਿਆਦੀ ਢਾਂਚੇ ਦਾ ਵਿਕਾਸ ਸਾਡੇ ਸਾਰੇ ਲੋਕਾਂ ਵਿੱਚ ਨਿਵੇਸ਼ ਕਰਨ ਦੀ ਸਰਕਾਰ ਦੀ ਇੱਛਾ ਦਾ ਪ੍ਰਮਾਣ ਹੈ। ਡਾ. ਸਿੰਘ ਨੇ ਕਿਹਾ ਕਿ ਇਨ੍ਹਾਂ ਹਿੱਸਿਆਂ ਵਿੱਚ ਰੇਲਵੇ ਅਤੇ ਹਵਾਈ ਬੁਨਿਆਦੀ ਢਾਂਚੇ ਦੇ ਵਿਕਾਸ ਦਾ ਮਤਲਬ ਬਾਕੀ ਭਾਰਤ ਤੋਂ ਉਨ੍ਹਾਂ ਦੇ ਅਲਗਾਵ ਦਾ ਅੰਤ ਹੈ।
ਕੇਂਦਰੀ ਮੰਤਰੀ ਨੇ ਕਿਹਾ ਕਿ ਪਿਛਲੇ ਵਰ੍ਹਿਆਂ ਵਿੱਚ ਸਰਕਾਰ ਦਾ ਧਿਆਨ ਸਾਡੇ ਨੌਜਵਾਨਾਂ ਦੇ ਰੋਜ਼ਗਾਰ ਸਿਰਜਣ ਅਤੇ ਸਮਰੱਥਾ ਨਿਰਮਾਣ ‘ਤੇ ਰਿਹਾ ਹੈ। ਕੇਂਦਰੀ ਮੰਤਰੀ ਨੇ ਅੱਗੇ ਕਿਹਾ ਕਿ ਲੋਕਾਂ ਦੇ ਲਈ ਕੀਤੀ ਜਾ ਰਹੀ ਕੜੀ ਮਿਹਨਤ ਨਾਲ ਭਾਰਤ ਦੀ ਅਗਵਾਈ ਵਿੱਚ ਵਿਸ਼ਵਾਸ ਪੈਦਾ ਹੋਇਆ ਹੈ। ਉਨ੍ਹਾਂ ਨੇ ਕਿਹਾ ਇਸ ਨਵੇਂ ਤੌਰ-ਤਰੀਕੇ ਅਤੇ ਸਾਡੀ ਰਾਜਨੀਤੀ ਦੇ ਇੱਕ ਨਵੇਂ ਸੱਭਿਆਚਾਰ ਨੂੰ ਸਾਡੇ ਨਾਗਰਿਕਾਂ ਨੂੰ ਸਮਰਥਨ ਦਿੱਤਾ ਹੈ ਜਿਨ੍ਹਾਂ ਨੇ ਸਰਕਾਰ ਵਿੱਚ ਆਪਣਾ ਵਿਸ਼ਵਾਸ ਜਤਾਇਆ ਹੈ।
<><><><><>
(ਐੱਸਐੱਨਸੀ/ਆਰਟੀ
ਰੇਲ ਮੰਤਰਾਲਾ
ਰੇਲਵੇ ਨੇ ਕੋਵਿਡ ਪ੍ਰੋਟੋਕਾਲ ਦਾ ਪਾਲਨ ਕਰਦੇ ਹੋਏ ਕੋਲਕਾਤਾ ਵਿੱਚ 800 ਮੀਟਰ ਦੀ ਚੁਣੌਤੀਪੂਰਨ ਸੁਰੰਗ ਅਭਿਯਾਨ ਨੂੰ ਸਫਲਤਾਪੂਰਵਕ ਪੂਰਾ ਕੀਤਾ
ਕੱਲ੍ਹ ਕੋਲਕਾਤਾ ਦੇ ਬੋਬਾਜ਼ਾਰ ਵਿੱਚ “ਉਰਵੀ” ਦੀ ਸਫਲਤਾ ਦੇ ਨਾਲ ਹੀ ਈਸਟ ਵੈਸਟ ਮੈਟਰੋ ਕਾਰੀਡੋਰ ‘ਤੇ ਟਨਲ ਬੋਰਿੰਗ ਮਸ਼ੀਨ  ਨਾਲ ਸੁਰੰਗ ਬਣਾਉਣ ਦਾ ਕੰਮ ਪੂਰਾ
ਇਸ ਸਫਲਤਾ ਦੇ ਨਾਲ, ਈਸਟ ਵੈਸਟ ਮੈਟਰੋ ਪ੍ਰੋਜੈਕਟ ਲਈ ਸੰਪੂਰਣ ਟੀਬੀਐੱਮ ਟਨਲਿੰਗ ਦਾ ਕੰਮ ਪੂਰਾ
ਇਸ ਮਾਰਗ ‘ਤੇ ਸੁਰੰਗ ਨਿਰਮਾਣ ਦਾ ਕਾਰਜ ਬਹੁਤ ਕਠਿਨ ਸੀ ਕਿਉਂਕਿ ਇਸ ਵਿੱਚ ਸਦੀਆਂ ਪੁਰਾਣੀਆਂ ਇਮਾਰਤਾਂ ਸਨ
ਕੋਲਕਾਤਾ ਦੇ ਬੋਬਾਜ਼ਾਰ ਵਿੱਚ “ਉਰਵੀ” ਦੀ ਸਫਲਤਾ ਦੇ ਨਾਲ ਈਸਟ ਵੈਸਟ ਮੈਟਰੋ ਕਾਰੀਡੋਰ ਵਿੱਚ ਟਨਲ ਬੋਰਿੰਗ ਮਸ਼ੀਨ  ਦੁਆਰਾ ਸੁਰੰਗ ਨਿਰਮਾਣ ਦਾ ਕੰਮ 15 ਮਈ 2021 ਨੂੰ ਪੂਰਾ ਹੋਇਆ। ਇਸ ਸਫਲਤਾ ਦੇ ਨਾਲ ਕੋਲਕਾਤਾ ਈਸਟ-ਵੈਸਟ ਮੈਟਰੋ ਪ੍ਰੈਜੋਕਟ ਲਈ ਟੀਬੀਐੱਮ ਨਾਲ ਸੁਰੰਗ ਬਣਾਉਣ ਦਾ ਕੰਮ ਪੂਰਾ ਹੋ ਗਿਆ ਹੈ। ਇਸ ਮਾਰਗ ‘ਤੇ ਸੁਰੰਗ ਨਿਰਮਾਣ ਦਾ ਕੰਮ ਮੁਸ਼ਕਿਲ ਸੀ ਕਿਉਂਕਿ ਇਸ ਵਿੱਚ ਸਦੀਆਂ ਪੁਰਾਣੀ ਇਮਾਰਤਾਂ ਸਨ। ਕੋਵਿਡ-19 ਪ੍ਰੋਟੋਕਾਲ ਦਾ ਪਾਲਣ ਕਰਦੇ ਹੋਏ 800 ਮੀਟਰ ਚੁਣੌਤੀਪੂਰਨ ਸੁਰੰਗ ਅਭਿਯਾਨ ਨੂੰ ਸਫਲਤਾਪੂਰਵਕ ਪੂਰਾ ਕਰ ਲਿਆ ਗਿਆ ਹੈ।
ਟਨਲ ਬੋਰਿੰਗ ਮਸ਼ੀਨ  ‘ਉਰਵੀ’ ਨੇ ਪਿਛਲੇ ਸਾਲ 9 ਅਕਤੂਬਰ 2020 ਨੂੰ ਐਸਪਲੇਨੇਡ ਤੋਂ ਸੀਲਦਾਹ ਤੱਕ ਈਸਟ ਬਾਉਂਡ ਟਨਲ ਨੂੰ ਪੂਰਾ ਕੀਤਾ ਸੀ ਅਤੇ ਬਾਕੀ 800 ਮੀਟਰ ਨੂੰ ਪੂਰਾ ਕਰਨ ਲਈ 9 ਜਨਵਰੀ 2021 ਨੂੰ ਜ਼ਰੂਰਤ ਨਵੀਨੀਕਰਣ ਅਤੇ ਨਿਰੀਖਣ ਦੇ ਬਾਅਦ ਸੀਲਦਾਹ ਫਿਰ ਤੋਂ ਲਾਂਚ ਕੀਤਾ ਗਿਆ ਸੀ। ਸੁਰੰਗ ਬਣਾਉਣ ਦਾ ਅਭਿਯਾਨ ਬੋਬਾਜ਼ਾਰ ਵਿੱਚ ਰਿਟ੍ਰੀਵਲ ਸ਼ਾਫਟ ਤੋ ਟਨਲ ਬੋਰਿੰਗ ਮਸ਼ੀਨ ਦੀ ਸਫਲਤਾ ਨਾਲ ਹੀ 15 ਮਈ 2021 ਨੂੰ ਪੂਰਾ ਕਰ ਲਿਆ ਗਿਆ ਹੈ।
ਇਹ ਟੀਬੀਐੱਮ ਸੀਲਦਾਹ ਫਲਾਈਓਵਰ ਦੇ ਹੇਠਾਂ ਤੋਂ ਵੀ ਗੁਜਰ ਚੁੱਕਿਆ ਹੈ, ਜਿਸ ਦੇ ਲਈ ਸੁਰੱਖਿਆ ਕਾਰਨਾਂ ਤੋਂ ਫਲਾਈਓਵਰ ‘ਤੇ ਵਾਹਨਾਂ ਦੀ ਆਵਾਜਾਈ ਤਿੰਨ ਦਿਨਾਂ ਦੇ ਲਈ ਬੰਦ ਕਰ ਦਿੱਤੀ ਗਈ ਸੀ। ਇਸ ਟੀਬੀਐੱਮ ਡ੍ਰਾਈਵ ਦੇ ਪੂਰਾ ਹੋਣ ਦੇ ਬਾਅਦ, ਟਨਲ ਬੋਰਿੰਗ ਮਸ਼ੀਨ ‘ਉਰਵੀ’ ਹੋਰ ਰੁਕੀ ਹੋਈ ਟੀਬੀਐੱਮ ‘ਚੰਡੀ’ ਦੇ ਨਾਲ ਬੋਬਾਜ਼ਾਰ ਵਿੱਚ ਇਸ ਰਿਟ੍ਰੀਵਲ ਸ਼ਾਫਟ ਤੋਂ ਪ੍ਰਾਪਤ ਕੀਤੀ ਜਾਏਗੀ।
ਸ਼ਾਫਟ ਦੀ ਵਾਟਰ ਟਾਈਟਨੈਸ ਸੁਨਿਸ਼ਚਿਤ ਕਰਨ ਦੇ ਬਾਅਦ ਸ਼ਾਫਟ ਦੀ ਖੁਦਾਈ ਅਤੇ ਪ੍ਰਭਾਵਿਤ ਸੁਰੰਗ ਅਤੇ ਟੀਬੀਐੱਮ ਦੀਆਂ ਜਟਿਲ ਗਤੀਵਿਧੀਆਂ ਹਨ ਜਿਨ੍ਹਾਂ ਸੁਰੱਖਿਅਤ ਰੂਪ ਤੋਂ ਕੀਤਾ ਜਾਣਾ ਹੈ। ਅਤੇ ਇਸ ਲਈ ਇਸ ਵਿੱਚ ਸਮਾਂ ਲੱਗੇਗਾ। ਪੂਰੀ ਖੁਦਾਈ ਪੂਰੀ ਹੋਣ ਦੇ ਬਾਅਦ ਦੋਨਾਂ ਟੀਬੀਐੱਮ ਨੂੰ ਸ਼ਾਫਟ ਨੂੰ ਟੁਕੜਿਆਂ ਵਿੱਚ ਕੱਢਿਆ ਜਾਏਗਾ।
ਸਾਰੀ ਖੁਦਾਈ ਪੂਰੀ ਹੋਣ ਦੇ ਬਾਅਦ ਦੋਨਾਂ ਟੀਬੀਐੱਮ ਨੂੰ ਸ਼ਾਫਟ ਤੋਂ ਟੁਕੜਿਆਂ ਵਿੱਚ ਵਾਪਸ ਲਿਆਇਆ ਜਾਏਗਾ। ਇਸ ਦੇ ਬਾਅਦ ਸ਼ਾਫਟ ਏਰੀਆ ਲਈ ਆਰਸੀਸੀ ਫਲੋਰਿੰਗ ਅਤੇ ਛੱਤ ਦਾ ਕੰਮ ਪੂਰਾ ਕਰ ਲਿਆ ਜਾਏਗਾ ਅਤੇ ਓਵਰਗ੍ਰਾਉਂਡ ਕੰਸਟ੍ਰਕਸ਼ਨ ਲਈ ਗ੍ਰਾਉਂਡ ਤਿਆਰ ਕਰਨ ਲਈ ਸ਼ਾਫਟ ਟਾਪ ਨੂੰ ਬੈਕਫਿਲ ਕੀਤਾ ਜਾਏਗਾ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਦੁਰਲੱਭ ਬਿਮਾਰੀਆਂ ਨਾਲ ਜਿੰਦਗੀ ਜੀ ਰਹੇ ਵਿਅਕਤੀਆਂ ਲਈ ਰਾਸ਼ਟਰੀ ਪੋਰਟਲ
ਸਿਹਤ ਅਤੇ ਪਰਿਵਾਰ ਭਲਾਈ ਵਿਭਾਗ ਨੇ ਦੁਰਲੱਭ ਬਿਮਾਰੀਆਂ ਦੇ ਮਰੀਜ਼ਾਂ ਦੇ ਇਲਾਜ ਲਈ ਨੈਸ਼ਨਲ ਪਾਲਿਸੀ ਫਾਰ ਰੇਅਰ ਡੀਜੀਜ਼ਸ 2021 ਦੇ ਹੁਕਮ ਅਨੁਸਾਰ ਦੁਰਲੱਭ ਬਿਮਾਰੀਆਂ ਦੇ ਮਰੀਜ਼ਾਂ ਦੇ ਇਲਾਜ ਲਈ ਕ੍ਰਾਉਡਫੰਡਿੰਗ ਅਤੇ ਸਵੈ -ਇੱਛਤ ਦਾਨਾਂ ਲਈ ਇੱਕ ਡਿਜੀਟਲ ਪੋਰਟਲ ਲਾਂਚ ਕੀਤਾ ਹੈ। ਡਿਜੀਟਲ ਪੋਰਟਲ ਤੱਕ https: // rarediseases.nhp.gov.in/ ਰਾਹੀਂ ਪਹੁੰਚ ਕੀਤੀ ਜਾ ਸਕਦੀ ਹੈ।
ਫਾਰਮਾਸਿਉਟੀਕਲ ਵਿਭਾਗ ਨੇ ਫਾਰਮਾਸਿਉਟੀਕਲਜ਼ ਲਈ ਉਤਪਾਦਨ ਲਿੰਕਡ ਪ੍ਰੋਤਸਾਹਨ ਯੋਜਨਾ ਨੂੰ ਲਾਗੂ ਕਰਨ ਦੀ ਸ਼ੁਰੂਆਤ ਕੀਤੀ ਹੈ। ਸਕੀਮ ਵੱਖ -ਵੱਖ ਉਤਪਾਦ ਸ਼੍ਰੇਣੀਆਂ ਦੇ ਘਰੇਲੂ ਨਿਰਮਾਣ ਲਈ ਯੋਜਨਾ ਦੇ ਅਧੀਨ ਚੁਣੇ ਗਏ ਨਿਰਮਾਤਾਵਾਂ ਨੂੰ ਵਿੱਤੀ ਪ੍ਰੋਤਸਾਹਨ ਪ੍ਰਦਾਨ ਕਰਦੀ ਹੈ, ਜਿਸ ਵਿੱਚ ਆਰਫ਼ਨ ਦਵਾਈਆਂ ਵੀ ਸ਼ਾਮਲ ਹਨ। ਸਕੀਮ ਦੇ ਦਿਸ਼ਾ ਨਿਰਦੇਸ਼ 'ਸਕੀਮਾਂ' ਟੈਬ ਦੇ ਅਧੀਨ ਫਾਰਮਾਸਿਉਟੀਕਲ ਵਿਭਾਗ ਦੀ ਵੈਬਸਾਈਟ 'ਤੇ ਉਪਲਬਧ ਹਨ।
ਰਾਜ ਮੰਤਰੀ , ਡਾ. ਭਾਰਤੀ ਪ੍ਰਵੀਣ ਪਵਾਰ ਨੇ ਅੱਜ ਇੱਥੇ ਰਾਜ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਇਹ ਜਾਣਕਾਰੀ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸੰਸਕ੍ਰਿਤ ਵਿੱਚ ਕ੍ਰਿਕਟ ਕਮੈਂਟਰੀ ਕਰਨ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਸੰਸਕ੍ਰਿਤ ਵਿੱਚ ਕ੍ਰਿਕਟ ਕਮੈਂਟਰੀ ਕਰਨ ਦੇ ਨਾਗਰਿਕਾਂ ਦੁਆਰਾ ਕੀਤੇ ਜਾ ਰਹੇ ਪ੍ਰਯਾਸਾਂ ਦੀ ਸ਼ਲਾਘਾ ਕੀਤੀ ਹੈ। ਉਨ੍ਹਾਂ ਨੇ ਆਪਣੇ ਮਨ ਕੀ ਬਾਤ ਪ੍ਰੋਗਰਾਮ ਦਾ ਇੱਕ ਕਲਿੱਪ ਵੀ ਸਾਂਝਾ ਕੀਤਾ ਹੈ, ਜਿੱਥੇ ਉਨ੍ਹਾਂ ਨੇ ਇਸੇ ਤਰ੍ਹਾਂ ਦੇ ਕਾਸ਼ੀ ਦੇ ਪ੍ਰਯਾਸ ਨੂੰ ਵੀ ਸਾਂਝਾ ਕੀਤਾ ਸੀ।
ਇੱਕ ਨਾਗਰਿਕ ਦੇ ਟਵੀਟ ਦਾ ਹਵਾਲਾ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
"ਇਹ ਦੇਖ ਕੇ ਖੁਸ਼ੀ ਹੋ ਰਹੀ ਹੈ... ਇਹ ਪ੍ਰਯਾਸ ਕਰਨ ਵਾਲਿਆਂ ਨੂੰ ਵਧਾਈਆਂ।
ਪਿਛਲੇ ਸਾਲ, ਮਨ ਕੀ ਬਾਤ  ਦੇ ਇੱਕ ਪ੍ਰੋਗਰਾਮ ਦੇ ਦੌਰਾਨ ਮੈਂ ਕਾਸ਼ੀ ਵਿੱਚ ਵੀ ਇਸੇ ਤਰ੍ਹਾਂ ਦੇ ਪ੍ਰਯਾਸ ਨੂੰ ਸਾਂਝਾ ਕੀਤਾ ਸੀ। ਉਸ ਨੂੰ ਵੀ ਸਾਂਝਾ ਕਰ ਰਿਹਾ ਹਾਂ।
https://t.co/bEmz0u4XvO”
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰੀ ਡਾ. ਵੀਰੇਂਦ੍ਰ ਕੁਮਾਰ ਨੇ ਅਮਰ ਜੋਤੀ ਚੈਰੀਟੇਬਲ ਟਰੱਸਟ ਦਾ ਦੌਰਾ ਕੀਤਾ
ਡਾ. ਵੀਰੇਂਦ੍ਰ ਕੁਮਾਰ ਨੇ ਟਰੱਸਟ ਦੁਆਰਾ ਪ੍ਰਦਾਨ ਕੀਤੀ ਜਾਣ ਵਾਲੀ ਸਮਾਵੇਸ਼ੀ ਸਿੱਖਿਆ ਦੇ ਸਮੁੱਚੇ ਦ੍ਰਿਸ਼ਟੀਕੋਣ ਦੀ ਪ੍ਰਸ਼ੰਸਾ ਕੀਤੀ
ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰੀ ਡਾ. ਵੀਰੇਂਦ੍ਰ ਕੁਮਾਰ ਨੇ ਅੱਜ ਨਵੀਂ ਦਿੱਲੀ ਦੇ ਕੜਕੜਡੂਮਾ, ਵਿਕਾਸ ਮਾਰਗ ਸਥਿਤ ਅਮਰ ਜੋਤੀ ਚੈਰੀਟੇਬਲ ਟਰੱਸਟ ਸਕੂਲ ਪਰਿਸਰ ਦਾ ਦੌਰਾ ਕੀਤਾ। ਇਹ ਦਿੱਵਿਯਾਂਗ ਵਿਅਕਤੀਆਂ ਦੇ ਸਸ਼ਕਤੀਕਰਣ ਵਿਭਾਗ ਦੀ ਦੀਨ ਦਿਆਲ ਪੁਨਰਵਾਸ ਯੋਜਨਾ ਦੇ ਤਹਿਤ ਇੱਕ ਅਨੁਦਾਨਗ੍ਰਾਹੀ ਸੰਗਠਨ ਹੈ। ਕੇਂਦਰੀ ਮੰਤਰੀ ਟਰੱਸਟ ਦੁਆਰਾ 1981 ਤੋਂ ਪ੍ਰਦਾਨ ਕੀਤੀ ਜਾਣ ਵਾਲੀ ਸਮਾਵੇਸ਼ੀ ਸਿੱਖਿਆ ਦੇ ਸਮੁੱਚੇ ਦ੍ਰਿਸ਼ਟੀਕੋਣ ਤੋਂ ਸਭ ਤੋਂ ਅਧਿਕ ਪ੍ਰਭਾਵਿਤ ਹੋਏ। ਉਨ੍ਹਾਂ ਨੇ ਵਿਵਸਾਇਕ ਚਿਕਿਤਸਾ ਇਕਾਈ ਵਿੱਚ ਕਰਾਸ ਡਿਸੇਬੀਲਿਟੀ  ਵਾਲੇ ਵਿਦਿਆਰਥੀਆਂ ਦੇ ਨਾਲ ਗੱਲਬਾਤ ਕੀਤੀ ਅਤੇ ਵਿਦਿਆਰਥੀਆਂ ਨੂੰ ਉਨ੍ਹਾਂ ਦੇ ਪੁਨਰਵਾਸ ਦੀ ਪ੍ਰਕਿਰਿਆ ਨੂੰ ਅਸਾਨ ਬਣਾਉਣ ਲਈ ਦਿੱਤੇ ਗਏ ਥੈਰੇਪੀ ਸੈਸ਼ਨਾਂ ਨੂੰ ਵੀ ਦੇਖਿਆ ।
ਡਾ. ਵੀਰੇਂਦ੍ਰ, ਕਲਾ ਅਤੇ ਸ਼ਿਲਪ, ਮਿੱਟੀ ਦੇ ਬਰਤਨ , ਗਹਿਣੇ ਅਤੇ ਜੂਟ ਦੇ ਬੈਗ ਬਣਾਉਣ ਸਹਿਤ ਕਈ ਕੌਸ਼ਲ ਕਾਰਜਾਂ ਵਿੱਚ ਵਿਦਿਆਰਥੀਆਂ ਦੇ ਪ੍ਰਦਰਸ਼ਨ ਨੂੰ ਵੇਖਕੇ ਬੇਹੱਦ ਪ੍ਰਭਾਵਿਤ ਹੋਏ। ਬਹੁ -ਦਿੱਵਿਯਾਂਗ ਵਿਦਿਆਰਥੀ ਮਾਸਟਰ ਅਕਸ਼ਤ ਮਾਣਯੋਗ ਮੰਤਰੀ ਜੀ ਨੂੰ ਫ੍ਰੈਂਡਸ਼ਿਪ ਬੈਂਡ ਭੇਂਟ ਕਰਕੇ ਸਭ ਤੋਂ ਜ਼ਿਆਦਾ ਰੋਮਾਂਚਿਤ ਹੋਏ । ਸ਼੍ਰੀ ਵੀਰੇਂਦ੍ਰ ਨੇ ਘੁਮਾਰ ਦੀ ਚਾਕ ਉੱਤੇ ਆਪਣੇ ਪੈਰਾਂ ਨਾਲ ਇੱਕ ਦੀਵਾ ਤਿਆਰ ਕਰਨ ਵਾਲੀ ਸੁਸ਼੍ਰੀ ਨਿਸ਼ਠਾ ਦੀ ਵੀ ਪ੍ਰਸ਼ੰਸਾ ਕੀਤੀ।
ਉਨ੍ਹਾਂ ਨੇ ਫਿਜ਼ੀਓਥੈਰੇਪੀ ਯੂਨਿਟ, ਸਪੀਚ ਥੈਰੇਪੀ, ਅਰਲੀ ਇੰਟਰਵੈਂਸ਼ਨ ਅਤੇ ਪ੍ਰੋਸਥੈਟਿਕ/ਆਰਥੋਟਿਕ ਵਿਭਾਗ ਦਾ ਵੀ ਦੌਰਾ ਕੀਤਾ, ਜਿੱਥੇ ਉਨ੍ਹਾਂ ਨੇ ਬਣਾਵਟੀ ਅੰਗਾਂ ਦੇ ਮਾਪ ਅਤੇ ਨਿਰਮਾਣ ਦੀ ਪ੍ਰਕਿਰਿਆ ਦੇਖੀ ।
ਟਰੱਸਟ ਦੀ ਸੰਸਥਾਪਕ ਅਤੇ ਮੈਨੇਜਿੰਗ ਸਕੱਤਰ ਡਾ. ਉਮਾ ਤੁਲੀ ਨੇ ਸੰਸਥਾਨ ਦੇ ਅੰਦਰ ਵਿਦਿਆਰਥੀਆਂ ਲਈ ਸੁਖਾਲੇ ਮਾਹੌਲ ਦੇ ਪ੍ਰਮੁੱਖ ਉਪਾਵਾਂ ਬਾਰੇ ਦੱਸਿਆ ਜਿਸ ਵਿੱਚ ਸਪਰਸ਼ ਮਾਰਗ, ਉਭਰੀਆਂ ਪੌੜੀਆਂ, ਪਹੁੰਚਯੋਗ ਪਖਾਨੇ ਅਤੇ ਜ਼ਰੂਰਤ ਦੇ ਮੁਤਾਬਕ ਢਲਣ ਵਾਲਾ ਫਰਨੀਚਰ ਆਦਿ ਸ਼ਾਮਿਲ ਹਨ । ਇਹ ਕੇਂਦਰ ਅੜਚਣ ਮੁਕਤ ਮਾਹੌਲ ਲਈ ਰੋਲ ਮਾਡਲ ਹੈ ।
ਸਮਾਵੇਸ਼ੀ ਸਕੂਲ ਭਵਨ ਦੇ ਦੌਰੇ ਦੇ ਦੌਰਾਨ ਸਕੂਲ ਪ੍ਰਿੰਸੀਪਲ ਨੇ ਸੁਣਨ ‘ਚ ਕਮਜ਼ੋਰ ਬੱਚਿਆਂ  ਲਈ ਸਮਾਵੇਸ਼ੀ ਜਮਾਤਾਂ ਵਿੱਚ ਕਲਾਸਰੂਮ ਰਣਨੀਤੀਆਂ ਉੱਤੇ ਪ੍ਰਕਾਸ਼ ਪਾਇਆ । ਵਿਦਿਆਰਥੀਆਂ ਦੀ ਲਾਈਵ ਐਕਟੀਵਿਟੀ ਤੋਂ ਪ੍ਰਭਾਵਿਤ ਹੋ ਕੇ ਮੰਤਰੀ ਨੇ ਕਿਹਾ ਕਿ ਇਨ੍ਹਾਂ ਸਾਰੀਆਂ ਰਣਨੀਤੀਆਂ ਨੂੰ ਸਾਰੇ ਸਕੂਲਾਂ ਵਿੱਚ ਲਾਗੂ ਕੀਤਾ ਜਾਣਾ ਚਾਹੀਦਾ ਹੈ ਤਾਕਿ ਸਮਾਵੇਸ਼ੀ ਸਿੱਖਿਆ ਇੱਕ ਅਸਲੀਅਤ ਬਣ ਜਾਵੇ ।
ਵਹੀਲਚੇਅਰ ਬਾਸਕੇਟਬਾਲ ਖਿਡਾਰੀਆਂ ਦੇ ਨਾਲ ਗੱਲਬਾਤ ਉਨ੍ਹਾਂ ਦੀ ਯਾਤਰਾ ਦਾ ਮੁੱਖ ਆਕਰਸ਼ਣ ਰਿਹਾ । ਉਨ੍ਹਾਂ ਨੇ ਖਿਡਾਰੀਆਂ ਦੀ ਪ੍ਰਸ਼ੰਸਾ ਕਰਦੇ ਹੋਏ ਕਿਹਾ ਕਿ ਉਹ ਸੱਚੇ ਅਚੀਵਰਸ ਅਤੇ ਰੋਲ ਮਾਡਲ ਹਨ ਜੋ ਦੂਸਰਿਆਂ ਨੂੰ ਉਨ੍ਹਾਂ ਦੇ ਉਦਾਹਰਣ ਦੀ ਨਕਲ ਕਰਨ ਲਈ ਪ੍ਰੋਤਸਾਹਿਤ ਕਰਨਗੇ । ਉਨ੍ਹਾਂ ਨੇ ਵਹੀਲ ਚੇਅਰ ਉਪਯੋਗਕਰਤਾਵਾਂ ਲਈ ਰੁਕਾਵਟ ਮੁਕਤ ਹਾਈਡਰੌਕਲੀ ਸੰਚਾਲਿਤ ਸਕੂਲ ਬਸ ਦੀ ਪ੍ਰਸ਼ੰਸਾ ਕੀਤੀ ਅਤੇ ਜ਼ਿਕਰ ਕੀਤਾ ਕਿ ਦਿੱਵਿਯਾਂਗ ਵਿਅਕਤੀਆਂ ਦੇ ਆਉਣ-ਜਾਣ ਦੀ ਸਹੂਲਤ ਲਈ ਅਜਿਹੀਆਂ ਹੋਰ ਬੱਸਾਂ ਹੋਣੀਆਂ ਚਾਹੀਦੀਆਂ ਹਨ। ਉਨ੍ਹਾਂ ਨੇ ਵਿਦਿਆਰਥੀਆਂ ਨਾਲ ਵਾਅਦਾ ਕੀਤਾ ਕਿ ਉਹ ਆਪਣੀ ਅਗਲੀ ਯਾਤਰਾ ਦੇ ਦੌਰਾਨ ਉਨ੍ਹਾਂ ਦੇ ਨਾਲ ਅਧਿਕ ਸਮਾਂ ਬਿਤਾਉਣਗੇ ।
ਆਰਥਿਕ ਮਾਮਲਿਆਂ ਬਾਰੇ ਮੰਤਰੀ ਮੰਡਲ ਕਮੇਟੀ
ਕੈਬਨਿਟ ਨੇ ਐੱਨਟੀਪੀਸੀ ਗ੍ਰੀਨ ਐਨਰਜੀ ਲਿਮਿਟਿਡ ਵਿੱਚ ਨਿਰਧਾਰਿਤ ਸੀਮਾ ਤੋਂ ਅਧਿਕ ਨਿਵੇਸ਼ ਕਰਨ ਦੇ ਲਈ ਮਹਾਰਤਨ ਸੀਪੀਐੱਸਈ ਨੂੰ ਅਧਿਕਾਰ ਸੌਂਪਣ ਦੇ ਵਰਤਮਾਨ ਦਿਸ਼ਾ-ਨਿਰਦੇਸ਼ਾਂ ਤੋਂ ਐੱਨਟੀਪੀਸੀ ਲਿਮਿਟਿਡ ਨੂੰ ਛੂਟ ਦੇਣ ਦੀ ਪ੍ਰਵਾਨਗੀ ਦਿੱਤੀ
ਐੱਨਟੀਪੀਸੀ ਲਿਮਿਟਿਡ ਦੁਆਰਾ 60 ਜੀਡਬਲਿਊ ਦੀ ਨਵਿਆਉਣਯੋਗ ਊਰਜਾ ਸਮਰੱਥਾ ਸਥਾਪਿਤ ਕਰਨ ਦੇ ਲਈ ਐੱਨਜੀਈਐੱਲ ਦੁਆਰਾ ਐੱਨਆਰਈਐੱਲ ਅਤੇ ਇਸ ਦੇ ਹੋਰ ਜੇਵੀ/ਸਹਾਇਕ ਕੰਪਨੀਆਂ ਵਿੱਚ ਨਿਵੇਸ਼ ਕਰਨ ਨੂੰ ਵੀ ਪ੍ਰਵਾਨਗੀ ਦਿੱਤੀ
ਮਾਣਯੋਗ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਅਰਥਿਕ ਮਾਮਲਿਆਂ ‘ਤੇ ਕੈਬਨਿਟ ਸਮਿਟ  ਨੇ ਐੱਨਟੀਪੀਸੀ ਗ੍ਰੀਨ ਐਨਰਜੀ ਲਿਮਿਟਿਡ , ਜੋ ਕਿ ਐੱਨਟੀਪੀਸੀ ਲਿਮਿਟਿਡ ਦੀ ਇੱਕ ਸਹਾਇਕ ਕੰਪਨੀ ਹੈ, ਮੈਂ ਨਿਵੇਸ਼ ਕਰਨ ਦੇ ਲਈ ਮਹਾਰਤਨ ਸੀਪੀਐੱਸਈ ਨੂੰ ਅਧਿਕਾਰ ਸੌਂਪਣ ਦੇ ਵਰਤਮਾਨ ਦਿਸ਼ਾ-ਨਿਰਦੇਸ਼ ਨੂੰ ਐੱਨਟੀਪੀਸੀ ਲਿਮਿਟਿਡ ਨੂੰ ਛੋਟ ਪ੍ਰਦਾਨ ਕੀਤੀ ਹੈ। ਸੀਸੀਈਏ ਨੇ ਇਸ ਦੇ ਨਾਲ ਹੀ ਐੱਨਟੀਪੀਸੀ ਲਿਮਿਟਿਡ ਦੁਆਰਾ 60 ਜੀਡਬਲਿਊ ਦੀ ਨਵਿਆਉਣਯੋਗ ਊਰਜਾ  ਸਮਰੱਥਾ ਦੇ ਟੀਚੇ ਨੂੰ ਪ੍ਰਾਪਤ ਕਰਨ ਦੇ ਲਈ ਐੱਨਟੀਪੀਸੀ ਰੀਨਿਊਏਬਲ ਐਨਰਜੀ ਲਿਮਿਟਿਡ ਅਤੇ ਇਸ ਦੇ ਹੋਰ ਸੰਯੁਕਤ ਉਪਕ੍ਰਮਾਂ /ਸਹਾਇਕ ਕੰਪਨੀਆਂ ਤੋਂ ਐੱਨਜੀਈਐੱਲ ਦੇ ਨਿਵੇਸ਼ ਨੂੰ ਵੀ ਛੂਟ ਦੇ ਦਿੱਤੀ ਹੈ ਜੋ ਕਿ 5,000 ਕਰੋੜ ਰੁਪਏ ਤੋਂ ਲੈ ਕੇ 7,500 ਕਰੋੜ ਰੁਪਏ ਤੱਕ ਦੀ ਮੌਦ੍ਰਿਕ ਸੀਮਾ ਤੋਂ ਪਰੇ ਉਸ ਦੀ ਨੈੱਟਵਰਥ ਦੇ ਅਧਿਕਤਮ 15% ਦੇ ਬਰਾਬਰ ਹੋਣਾ ਚਾਹੀਦਾ ਹੈ।
‘ਸੀਓਪੀ 26’ ਵਿੱਚ ਆਪਣੀ ਪ੍ਰਤੀਬੱਧਤਾ ਦੇ ਅਨੁਰੂਪ ਭਾਰਤ ਆਪਣੇ ਵਿਕਾਸ ਟੀਚਿਆਂ ਨੂੰ ਪੂਰਾ ਕਰਦੇ ਹੋਏ ਮੁਕਾਬਲਤਨ ਘੱਟ ਕਾਰਬਨ ਨਿਕਾਸੀ ਸੁਨਿਸ਼ਚਿਤ ਕਰਨ ਦੀ ਦਿਸ਼ਾ ਵਿੱਚ ਘੱਟ ਕਰ ਰਿਹਾ ਹੈ। ਦੇਸ਼ ਦਾ ਟੀਚਾ ਸਾਲ 2030 ਤੱਕ 500 ਜੀਡਬਲਿਊ ਦੀ ਨੌਨ-ਫੌਸਿਲ ਊਰਜਾ ਸਮਰੱਥਾ ਹਾਸਲ ਕਰਨ ਦਾ ਹੈ। ਇੱਕ ਕੇਂਦਰ ਜਨਤਕ ਖੇਤਰ ਉੱਦਮ ਅਤੇ ਦੇਸ਼ ਦਾ ਮੋਹਰੀ ਬਿਜਲੀ ਸੰਸਥਾ ਹੋਣ ਦੇ ਨਾਤੇ ਐੱਨਟੀਪੀਸੀ ਨੇ ਆਰਈ ਖੇਤਰ ਵਿੱਚ ਇਸ ਨਿਵੇਸ਼ ਦੇ ਮਾਧਿਅਮ ਨਾਲ ਸਾਲ 2032 ਤੱਕ 60 ਜੀਡਬਲਿਊ ਦੀ ਨਵਿਆਉਣਯੋਗ ਊਰਜਾ ਸਮਰੱਥਾ ਨੂੰ ਜੋੜਣ ਦਾ ਟੀਚਾ ਰੱਖਿਆ ਹੈ ਜੋ ਦੇਸ਼ ਨੂੰ ਉਪਯੁਕਤ ਟੀਚੇ ਨੂੰ ਪ੍ਰਾਪਤ ਕਰਨ ਅਤੇ ਸਾਲ 2070 ਤੱਕ ‘ਨੈੱਟ ਜ਼ੀਰੋ’ ਨਿਕਾਸੀ ਸੁਨਿਸ਼ਚਿਤ ਕਰਨ ਦੇ ਬੜੇ ਟੀਚੇ ਦੇ ਵੱਲ ਵਧਣ ਵਿੱਚ ਕਾਫੀ ਮਦਦ ਕਰੇਗਾ। ਇਹ ਵਧੇ ਹੋਏ ਟੀਚੇ ਹਾਲ ਹੀ ਵਿੱਚ ਸੀਓਪੀ 26 ਸ਼ਿਖਰ ਸੰਮੇਲਨ ਵਿੱਚ ਐਲਾਨ ਸਰਕਾਰ ਦੇ ‘ਪੰਚਾਮ੍ਰਤ’ ਦੇ ਅਨੁਰੂਪ ਹੈ, ਜੋ ਕਿ ‘ਨੈੱਟ ਜ਼ੀਰੋ’ ਦੀ ਦਿਸ਼ਾ ਵਿੱਚ ਜਲਵਾਯੂ ਕਾਰਵਾਈ ਵਿੱਚ ਭਾਰਤ ਦੇ ਅਹਿਮ ਯੋਗਦਾਨ ਦੇ ਰੂਪ ਵਿੱਚ ਹੈ।
ਐੱਨਜੀਈਐੱਲ ਦਾ ਟੀਚਾ ਐੱਨਟੀਪੀਸੀ ਦੀ ਨਵਿਆਉਣਯੋਗ ਊਰਜਾ ਯਾਤਰਾ ਦਾ ਝੰਡਾ ਧਾਰਕ ਬਣਾਉਣਾ ਹੈ ਅਤੇ ਵਰਤਮਾਨ ਵਿੱਚ ਇਸ ਦੇ ਕੋਲ 2,861 ਮੈਗਾਵਾਟ ਦੀ 15 ਆਰਈ ਪਰਿਸੰਪਤੀਆਂ ਹਨ, ਜੋ ਕਿ ਚਾਲੂ ਹਨ ਵਣਜਕ ਸੰਚਾਲਨ ਮਿਤੀ  ਦੇ ਕਰੀਬ ਹਨ ਅਤੇ ਆਪਣੀ ਸਹਾਇਕ ਕੰਪਨੀ ਐੱਨਆਰਈਐੱਲ  ਦੇ ਮਾਧਿਅਮ ਨਾਲ ਹਰਿਤ ਊਰਜਾ ਕਾਰੋਬਾਰ ਵਿੱਚ ਮੁਕਬਾਲੇ ਬੋਲੀ ਅਤੇ ਕਈ ਉਭਰਦੇ ਅਵਸਰਾਂ ਵਿੱਚ ਹਿੱਸਾ ਲੈ ਕੇ ਆਪਣੇ ਆਰਈ ਪੋਰਟਫੋਲੀਓ ਦਾ ਵਿਸਤਾਰ ਕਰਨ ਦੇ ਲਈ ਪੂਰੀ ਤਰ੍ਹਾਂ ਨਾਲ ਤਿਆਰ ਹੈ। ਐੱਨਟੀਪੀਸੀ ਨੂੰ ਦਿੱਤੀ ਗਈ ਛੂਟ ਵਿੱਚ ਹਰਿਤ ਅਰਥਵਿਵਸਥਾ ਦੇ ਰੂਪ ਵਿੱਚ ਭਾਰਤ ਦੀ ਆਲਮੀ ਛਵੀ ਨੂੰ ਬਿਹਤਰ ਕਰਨ ਵਿੱਚ ਕਾਫੀ ਮਦਦ ਮਿਲੇਗੀ। ਇਹ ਭਾਰਤ ਦੇ ਊਰਜਾ ਉਤਪਾਦਨ ਵਿੱਚ ਵਿਵਿਧਤਾ ਲੈ ਕੇ ਊਰਜਾ ਦੇ ਪਰੰਪਰਾਗਤ ਸ੍ਰੋਤਾਂ ‘ਤੇ ਭਾਰਤ ਦੀ ਨਿਰਭਰਤਾ ਨੂੰ ਵੀ ਘੱਟ ਕਰੇਗੀ ਅਤੇ ਦੇਸ਼ ਦੇ ਕੋਲਾ ਆਯਾਤ ਬਿਲਾਂ ਵਿੱਚ ਵੀ ਕਮੀ ਕਰੇਗੀ। ਇਸ ਦੇ ਇਲਾਵਾ, ਇਸ ਨਾਲ ਦੇਸ਼ ਦੇ ਹਰੇਕ ਕੋਨੇ ਵਿੱਚ 247 ਬਿਜਲੀ ਸਪਲਾਈ ਸੁਨਿਸ਼ਚਿਤ ਕਰਨ ਵਿੱਚ ਵੀ ਕਾਫੀ ਮਦਦ ਮਿਲੇਗੀ।
ਇਹ ਨਵਿਆਉਣਯੋਗ ਊਰਜਾ ਪ੍ਰੋਜੈਕਟ ਇਸ ਦੇ ਨਾਲ ਹੀ ਨਿਰਮਾਣ ਚਰਣ ਦੇ ਨਾਲ-ਨਾਲ ਓ ਐਂਡ ਐੱਮ ਚਰਣ ਦੇ ਦੌਰਾਨ ਵੀ ਸਥਾਨਕ ਲੋਕਾਂ ਦੇ ਲਈ ਪ੍ਰਤੱਖ ਅਤੇ ਅਪ੍ਰਤੱਖ ਰੋਜ਼ਗਾਰ ਦੇ ਅਵਸਰ ਸਿਰਜਿਤ ਕਰੇਗੀ।
ਵਾਤਾਵਰਣ,ਜੰਗਲਾਤ ਅਤੇ ਜਲਵਾਯੂ ਪਰਿਵਰਤਨ ਮੰਤਰਾਲਾ
ਨਵਿਆਉਣਯੋਗ ਊਰਜਾ ਅਤੇ ਊਰਜਾ ਕੁਸ਼ਲਤਾ ਭਾਰਤੀ ਜਲਵਾਯੂ ਪਰਿਵਰਤਨ ਰਣਨੀਤੀਆਂ ਦੇ ਮੁੱਖ ਥੰਮ੍ਹ ਹਨ: ਸ਼੍ਰੀ ਭੁਪੇਂਦਰ ਯਾਦਵ
ਵਾਤਾਵਰਣ, ਵਣ ਅਤੇ ਜਲਵਾਯੂ ਪਰਿਵਰਤਨ ਮੰਤਰੀ, ਸ਼੍ਰੀ ਭੁਪੇਂਦਰ ਯਾਦਵ ਨੇ ਅੱਜ ਸੰਯੁਕਤ ਅਰਬ ਅਮਾਰਾਤ ਦੇ ਜਲਵਾਯੂ ਦੂਤ ਅਤੇ ਉਦਯੋਗ ਅਤੇ ਉੱਨਤ ਟੈਕਨੋਲੋਜੀ ਮੰਤਰੀ ਹਿਜ਼ ਐਕਸੀਲੈਂਸੀ ਡਾ. ਸੁਲਤਾਨ ਅਲ ਜਾਬੇਰ ਨਾਲ ਵਰਚੁਅਲ ਤੌਰ ਤੇ ਮੀਟਿੰਗ ਕੀਤੀ ਅਤੇ ਸੀਓਪੀ 26, ਨਵਿਆਉਣਯੋਗ ਊਰਜਾ ਅਤੇ ਹੋਰ ਸਬੰਧਤ ਮਾਮਲਿਆਂ ਨਾਲ ਜੁੜੇ ਮੁੱਦਿਆਂ 'ਤੇ ਚਰਚਾ ਕੀਤੀ।
ਇਹ ਦੱਸਦੇ ਹੋਇਆਂ ਕਿ ਨਵਿਆਉਣਯੋਗ ਊਰਜਾ ਅਤੇ ਊਰਜਾ ਕੁਸ਼ਲਤਾ ਭਾਰਤੀ ਜਲਵਾਯੂ ਪਰਿਵਰਤਨ ਰਣਨੀਤੀਆਂ ਦੇ ਮੁੱਖ ਥੰਮ੍ਹਾਂ ਵਿੱਚੋਂ ਹਨ, ਸ਼੍ਰੀ ਯਾਦਵ ਨੇ ਜ਼ਿਕਰ ਕੀਤਾ ਕਿ ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਗਤੀਸ਼ੀਲ ਅਗਵਾਈ ਵਿੱਚ, ਭਾਰਤ ਨੇ ਇਹ ਯਕੀਨੀ ਬਣਾਉਣ ਲਈ ਕੰਮ ਕੀਤਾ ਹੈ ਕਿ ਨਵਿਆਉਣਯੋਗ ਊਰਜਾ, ਖਾਸ ਕਰਕੇ ਸੂਰਜੀ ਊਰਜਾ ਜੈਵਿਕ ਬਾਲਣਾਂ ਤੋਂ ਸਸਤੀ ਹੋਵੇ।
ਮੰਤਰੀ ਨੇ ਅੱਗੇ ਦੱਸਿਆ ਕਿ ਭਾਰਤ ਪਹਿਲਾਂ ਹੀ ਲਗਭਗ 151 ਗੀਗਾਵਾਟ ਗੈਰ ਜੈਵਿਕ ਬਾਲਣ ਦੀ ਕੁੱਲ ਸਥਾਪਤ ਸਮਰੱਥਾ ਦਾ 39 ਪ੍ਰਤੀਸ਼ਤ ਸਥਾਪਤ ਕਰ ਚੁੱਕਾ ਹੈ ਅਤੇ ਅੱਗੇ ਵੱਧ ਰਿਹਾ ਹੈ, ਭਾਰਤ ਨੇ 2030 ਤੱਕ 450 ਗੀਗਾਵਾਟ ਨਵਿਆਉਣਯੋਗ ਊਰਜਾ ਸਥਾਪਤ ਕਰਨ ਦੇ ਇੱਛਿਤ ਟੀਚੇ ਦਾ ਐਲਾਨ ਕੀਤਾ ਹੈ।
ਵਾਤਾਵਰਣ ਮੰਤਰੀ ਨੇ ਭਾਰਤ ਦੇ ਹਾਈਡ੍ਰੋਜਨ ਊਰਜਾ ਮਿਸ਼ਨ, ਅੰਤਰਰਾਸ਼ਟਰੀ ਸੋਲਰ ਅਲਾਇੰਸ ਗਠਜੋੜ , ਆਫਤ ਰੋਧਕ ਬੁਨਿਆਦੀ ਢਾਂਚੇ  ਅਤੇ ਉਦਯੋਗ ਪਰਿਵਰਤਨ ਲਈ ਲੀਡਰਸ਼ਿਪ ਗਰੁੱਪ  ਵਰਗੀਆਂ ਵਿਸ਼ਵ ਪਹਿਲਕਦਮੀਆਂ ਦਾ ਵੀ ਜ਼ਿਕਰ ਕੀਤਾ ਅਤੇ ਵਿਕਾਸਸ਼ੀਲ ਦੇਸ਼ਾਂ ਦੀਆਂ ਚਿੰਤਾਵਾਂ ਨੂੰ ਦੂਰ ਕਰਨ, ਖ਼ਾਸਕਰ ਵਿੱਤ ਅਤੇ ਟੈਕਨੋਲੋਜੀ ਦੇ ਖੇਤਰਾਂ ਨੂੰ ਤਰਜੀਹ ਦੇਣ ਦੀ ਜ਼ਰੂਰਤ 'ਤੇ ਜ਼ੋਰ ਦਿੱਤਾ।
ਸੰਯੁਕਤ ਅਰਬ ਅਮਾਰਾਤ ਦੇ ਜਲਵਾਯੂ ਦੂਤ ਅਤੇ ਉਦਯੋਗ ਅਤੇ ਉੱਨਤ ਟੈਕਨੋਲੋਜੀ ਮੰਤਰੀ ਡਾ. ਸੁਲਤਾਨ ਅਲ ਜਾਬੇਰ ਨੇ ਇਸ ਸਾਲ ਦੇ ਅੰਤ ਤਕ ਗਲਾਸਗੋ ਵਿੱਚ ਆਯੋਜਿਤ ਹੋਣ ਵਾਲੀ ਸੀਓਪੀ 26 ਵਿਖੇ ਅਮਰੀਕਾ ਅਤੇ ਇੰਗਲੈਂਡ ਦੇ ਨਾਲ ਜਲਵਾਯੂ ਲਈ ਖੇਤੀਬਾੜੀ ਇਨੋਵੇਸ਼ਨ ਮਿਸ਼ਨ  ਤੇ ਸੰਯੁਕਤ ਅਰਬ ਅਮਾਰਾਤ ਦੀ ਪਹਿਲਕਦਮੀ ਲਈ ਭਾਰਤ ਦੀ ਸਹਾਇਤਾ ਦੀ ਮੰਗ ਕੀਤੀ।
--------------
ਵੀਆਰਆਰਕੇ/ਜੀਕੇ
(Visitor Counter : 131
ਖੇਤੀਬਾੜੀ ਮੰਤਰਾਲਾ
ਸਰਕਾਰ ਨੇ ਦੇਸ਼ ਭਰ ਦੇ ਹਰੇਕ ਪੇਂਡੂ ਜ਼ਿਲ੍ਹੇ ਵਿੱਚ ਕ੍ਰਿਸ਼ੀ ਵਿਗਿਆਨ ਕੇਂਦਰ  ਖੋਲ੍ਹਣ ਦਾ ਪ੍ਰਬੰਧ ਕੀਤਾ
ਸਰਕਾਰ ਦਾ ਟੀਚਾ ਬਾਕੀ ਕੇਵੀਕੇ ਵਿੱਚ ਲੋੜੀਂਦਾ ਬੁਨਿਆਦੀ ਢਾਂਚਾ ਜਲਦੀ ਪ੍ਰਦਾਨ ਕਰਨਾ ਹੈ
ਸਰਕਾਰ ਨੇ ਦੇਸ਼ ਭਰ ਦੇ ਹਰੇਕ ਪੇਂਡੂ ਜ਼ਿਲ੍ਹੇ ਵਿੱਚ ਕ੍ਰਿਸ਼ੀ ਵਿਗਿਆਨ ਕੇਂਦਰ  ਖੋਲ੍ਹਣ ਦੀ ਵਿਵਸਥਾ ਕੀਤੀ ਹੈ। ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 725 ਕੇਵੀਕੇ ਸਥਾਪਤ ਕੀਤੇ ਗਏ ਹਨ।
ਕੇਵੀਕੇ ਨੂੰ ਅਗਲੇਰੀ ਕਤਾਰ ਦੇ ਵਿਸਥਾਰ ਲਈ ਲਾਜ਼ਮੀ ਕੀਤਾ ਗਿਆ ਹੈ, ਜੋ ਖੋਜ ਸੰਸਥਾਵਾਂ ਅਤੇ ਰਾਜ ਸਰਕਾਰਾਂ ਦੇ ਵੱਖ -ਵੱਖ ਵਿਕਾਸ ਵਿਭਾਗਾਂ ਵਲੋਂ ਸੰਚਾਲਿਤ ਮੁੱਖ ਵਿਸਥਾਰ ਪ੍ਰਣਾਲੀ ਦੇ ਵਿਚਕਾਰ ਇੱਕ ਪੁਲ ਦਾ ਕੰਮ ਕਰਦਾ ਹੈ। ਕੇਵੀਕੇ ਦੀ ਭੂਮਿਕਾ ਅਤੇ ਸਰੋਤਾਂ ਨੂੰ ਧਿਆਨ ਵਿੱਚ ਰੱਖਦੇ ਹੋਏ, ਇਹ ਜ਼ਿਲ੍ਹੇ ਦੇ ਚੁਣੇ ਹੋਏ ਕਿਸਾਨਾਂ ਦੀ ਲੋੜ ਨੂੰ ਪੂਰਾ ਕਰਦਾ ਹੈ ਅਤੇ ਰਾਜ ਵਿਕਾਸ ਵਿਭਾਗਾਂ ਨੂੰ ਸਮਰੱਥਾ ਵਿਕਾਸ ਸਹਾਇਤਾ ਪ੍ਰਦਾਨ ਕਰਦਾ ਹੈ। ਪੂਰੇ ਜ਼ਿਲ੍ਹੇ ਦੀ ਕਵਰੇਜ ਰਾਜ ਸਰਕਾਰਾਂ ਦੇ ਵਿਕਾਸ ਵਿਭਾਗਾਂ ਦੀ ਜ਼ਿੰਮੇਵਾਰੀ ਹੈ।
ਹਰੇਕ ਕੇਵੀਕੇ ਦੀ ਮਨਜ਼ੂਰਸ਼ੁਦਾ ਸਟਾਫ ਗਿਣਤੀ 16 ਹੈ, ਜਿਸ ਵਿੱਚ ਇੱਕ ਸੀਨੀਅਰ ਵਿਗਿਆਨੀ-ਕਮ-ਮੁਖੀ, ਛੇ ਵਿਸ਼ਾ ਵਸਤੂ ਮਾਹਰ, ਇੱਕ ਫਾਰਮ ਮੈਨੇਜਰ, ਦੋ ਪ੍ਰੋਗਰਾਮ ਸਹਾਇਕ, ਦੋ ਪ੍ਰਬੰਧਕੀ ਸਟਾਫ, ਇੱਕ ਟਰੈਕਟਰ ਡਰਾਈਵਰ, ਇੱਕ ਜੀਪ ਡਰਾਈਵਰ ਅਤੇ 2 ਹੁਨਰਮੰਦ ਸਹਾਇਤਾ ਸਟਾਫ ਸ਼ਾਮਲ ਹੈ। ਵਰਤਮਾਨ ਵਿੱਚ, ਕੇਵੀਕੇ ਵਿੱਚ 68.44% ਅਸਾਮੀਆਂ ਭਰੀਆਂ ਹੋਈਆਂ ਹਨ।
657 ਕੇਵੀਕੇ ਕੋਲ ਪ੍ਰਸ਼ਾਸਕੀ ਇਮਾਰਤ ਹੈ ਅਤੇ 521 ਕੇਵੀਕੇ ਕੋਲ ਕਿਸਾਨ ਹੋਸਟਲ ਹੈ। ਸਰਕਾਰ ਦਾ ਟੀਚਾ ਬਾਕੀ ਕੇਵੀਕੇ ਨੂੰ ਲੋੜੀਂਦਾ ਬੁਨਿਆਦੀ ਢਾਂਚਾ ਜਲਦੀ ਪ੍ਰਦਾਨ ਕਰਨਾ ਹੈ।
ਲੋੜ ਅਨੁਸਾਰ, ਪੰਜ ਸਾਲ ਦੌਰਾਨ ਵੱਡੀ ਗਿਣਤੀ ਵਿੱਚ ਕੇਵੀਕੇ ਨੂੰ ਹੋਰ ਬੁਨਿਆਦੀ ਢਾਂਚਾ ਸਹੂਲਤਾਂ ਜਿਵੇਂ ਕਿ ਦਾਲਾਂ ਦੇ ਬੀਜ ਕੇਂਦਰਾਂ, ਮਿੱਟੀ ਪਰਖ ਕਿੱਟਾਂ, ਸੂਖਮ ਸਿੰਚਾਈ ਪ੍ਰਣਾਲੀਆਂ, ਏਕੀਕ੍ਰਿਤ ਖੇਤੀ ਪ੍ਰਣਾਲੀਆਂ ਯੂਨਿਟਾਂ, ਖੇਤੀ ਮਸ਼ੀਨਰੀ ਅਤੇ ਉਪਕਰਣ, ਜ਼ਿਲ੍ਹਾ ਐਗਰੋ-ਮੀਟ ਯੂਨਿਟਾਂ, ਆਦਿ ਦੇ ਨਾਲ ਮਜ਼ਬੂਤ ਕੀਤਾ ਗਿਆ ਹੈ।
ਇਹ ਜਾਣਕਾਰੀ ਕੇਂਦਰੀ ਖੇਤੀਬਾੜੀ ਤੇ ਕਿਸਾਨ ਭਲਾਈ ਮੰਤਰੀ ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਭਾਈ ਦੂਜ ਦੇ ਅਵਸਰ ‘ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਈ ਦੂਜ ਦੇ ਅਵਸਰ ‘ਤੇ ਲੋਕਾਂ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਭਾਈ-ਭੈਣ ਦੇ ਅਪਾਰ ਸਨੇਹ ਅਤੇ ਅਟੁੱਟ ਵਿਸ਼ਵਾਸ ਦੇ ਪ੍ਰਤੀਕ-ਪੁਰਬ ਭਾਈ ਦੂਜ ਦੀਆਂ ਆਪ ਸਭ ਨੂੰ ਬਹੁਤ-ਬਹੁਤ ਸ਼ੁਭਕਾਮਨਾਵਾਂ।”